Khah! Malaysia Ummi Chin Refugee Hna Caah A Biapi Taktakmi Le A Herh Taktakmi Thawngthanhnak A Poi Ngai Lai Hih – Chin World News Evening\nJames Bawi Thang Bik||Malaysia Cozah nih UNHCR nih a ngeih mi ralzam data pawl hal dih an I tim than cang. Mah kong ah hin UNHCR ah Rechard Towle a rak tuan lio zong ah cozah le UNHCR kar lak an rak i rem lo nak a ruang a rak si. a tu hi cozah nih mah data a dih lak cu pek dih ding ah kan hal than hna lai an ti than tik ah an kar lak buainak a chuak kho than.\nA ruang cu UNHCR cu “Data Protection policy” a hmang mi a si. Mah policy hi kum 1970 le 1980 ah “Nation law” le “regional agreement” zong ah chuah a rak si i ram 120 hlei nih an rak hmang cang mi policy a si. Mah ralzam data hi cozah sin ah pek sisehlaw zei bantuk dah a pek lai ti a si cun “Agreement on the sharing personal data of Refugees and Asylum Seekers” i Article 3A ning in si ah cun:\n1. min 2. Malaysia phan ni 3. A Ram min 4. Chuahnak ram 5. Chuah ni 6. Nu/Pa 7. Hmanthlak 8. Refugees / Asylum Seeker 9. Tu lio a umnak address\nTi hna hi pek ding a si lai. Na tein a hlan ah zei ruang ah dah UNHCR nih a rak pek duh lo ti ah cun ralzam hna kong lam hna kha ning cang lo in a hman sual lai ti le an caah him nak a um ti sual lai lo ti ruang ah “1990 United Nations General Assembly’s Guidelines for the Regulation of Computerized Personal Data” kha zul in an rak pek duh lo mi a si.\nNa tein Malaysia cozah zong an ram ah um ramdang mi hna an konglam (data) dih lak cu an ram himnak caah theih an duh ve tik ah a tu bantuk in an hal peng mi a si. Kan hngak ding mi cu a tu lio Malaysia UNHCR lutlai a si mi Mr. Thomas nih tah an mah UNHCR Data Protection Policy kha zulh lo in an hal ning te in a pek taktak hna lai ma ti cu ruah ngai a hau i an pek lo ah tah zei bantuk buainak dah cozah le UNHCR karlak ah a chuak lai ti mi hi cu thei khawh a si lo.\nNote: Hihi a herh ngaimi le biapi taktakmi a si caah Malaysia ummi nih hruaitu a upa hna sinah thil sining fiangfai deuh in hal khawh izuam ah a tha. Alliance of Chin Refugees i Coordinator a simi James Bawi Thawng Bik nih a tialmi mipi hmuh khawh dingin kan rak tarchinmi a si.


Chinram Pennak: Chin Miphun Kan Ral A Tha Maw Ralthat Timi Hi Tihnak Kan Ngei Lo Tinak A Si Lo - DUHNUNG PAR\nChinram Pennak (9)\nRalthat timi hi tihnak kan ngei lo tinak a si lo. Tihnak timi cu a ho paoh nih kan ngei ko. Nain, bochan dingmi zong kan ngei ve.\nTlaih le khih, tuk le velh, thawngthlak, tlaihhrem, thah tbk. cu a ho paoh nih tih cio a si. Khatlei ah kanmah nih kan tuah khawhmi asilole pakhatkhat nih an kan tuahpiak khawhmi a um ahcun bochan awk kan kawl.\nRalthat timi hi harsatnak le thihnak caah tihnak a um ko nain thil tha tuah kan duh i kan tinhmi kan fiang tikah kan tuah khawhmi kan thei asilole Bawipa nih A kan umpi ko timi kan hngalh i nunnak tiang kan thap ngammi le zei paoh kan tuah ngammi kha a si.\nPhun dang in kan chim ahcun, mithalo pa nih thilsual a tuahmi kha kan theih, zeidah thil tha a si timi kha kan theih asilole Bawipa nih A kan duh/tinhpiakmi kha kan theih, Thiang thlarau nih A kan umpi timi kan theih hnu ahcun zei zong te hi kan ngamh, nunnak pek tiang in.\nThil tha lo tuah hi sual a si. Thil tha tiah theih ko nain tuahlo zong hi sual a si. Mithalo pa nih thilsual a tuah cuahmah. Thil tha na tuah awk hi zeidah a si timi na theih ko nain na tuah lo ahcun sual a si.\nRalthat timi hi thil sining fiang tein hngalh le tuah awk a simi thil tuah kha a si. Chin miphun kan ral a tha maw? Mindat peng kan unau pawl nih an tuah awk thil an hngal, an tuah khawhmi te an tuah, an ral a tha. Pasaltha an si.\nNa ral a tha ve maw?\nCredit: Ram Kulh Cung\nMaw Khuazing Pathian, Thantlang Thawngpang Cu Thinphang Ngai A Si\nTotal Users : 146402\nTotal views : 1224873


AA ralkap Pawl Min Aung Hlaing Nin Covid- 19 Sii Chuh A Timh Hna - Chin Eleven News\nSeptember 20, 2021 Lianchin Thang Myanmar 0\nMin Aung Hlaing nih Rakhine ram ah hriamtlai phu pakhat a si mi AA Ralkap Pawl a mah he caansau pi aa tu mi hna cu China ram ah a cawk mi Covid-19 sii kan bawmh hna lai i i chun hna seh tiah a chim. AA Ralkap an i ralring lo a si ahcun thih sii zong a si ko caah an i fimkhur le ralring tein an tuah a herh tiah an langhter chih.kalay news\nRelchap:Sept 7 ah NUG nih ram pumpi huap kahdohnak ni (D-Day) a thanh hnuin ralhrang le mipi vengtu ralkap hna kahdohnak a fak chin lengmang. Sept 20, tuni ah cun “Dothlennak dothnihnak a phan cang lai (တော်လှန်ရေးနောက်တဆင့် လာတော့မယ်)” tiah NUG Defense Minister U Yee Mon nih a thanh.\nRalhrang nih an khanhmi khua/sang bawi hna zong nifatin in thah an tong. Cucaah khua/sang bawi cheukhat cu an rian in an i ngol. NUG Denfense Minister U Yee Mon nih cun “Dothlennak tuah chung i inn le lo a rawkmi hna cu mipi cozah nih tuanvo a lak ko lai” tiah a chim fawn. BBC


Kawl ralkap nih:Chin mi a kan nektuk cang’Zoh sawh awk tha tilo tibak sicang hi a linsa ko. – Lai Lungrawn Post\nKawl ralkap nih:Chin mi a kan nektuk cang’Zoh sawh awk tha tilo tibak sicang hi a linsa ko.\nMarch 12, 2021 March 12, 2021 admin Thawngpang\nRamleng um nih ramchung cawlcanghnak kong he pehtlai in catial hi ka thlingza ziar nain Ralkap sualnak, thatlonak le nihsawh thlanglamhnak zoh ah ka sum kho bak ti lo. Kawlram miphun lakah Chinmi hi an kan zomhteih bik ko rua. Kan hriamtlai CNA hmunkhuarnak Victoria Camp tiang an kan luh hnawh. Hakha Kan Si-inn ah damlo zohkhenhtu le khuasa hna an pawnchuah hna. Kan fimcawnnak Sianghleirun tiang ah hmun an khuar. Kan hmun le ram cia ah an cawlcangh hi cohlan khawh hrim2 a si lo.\nMah tluk in a kan nihsawhtu ralkap uknak thalo hi chinmi nih lungrual le raltha taktak in kan doh hna a herh. Chin Pasal le nusal hna kan biartung fekte in i keih law kamlo Chuncha bang dir cang tuah. Naichailo raltha miphun kan si lo maw? Kan Ram le miphun caah Ralhruang bang dir cang sih.\nChinmi Cozah riantuan dihlak CDM cawlcanghnak ah lungrual tein um hna sih. CDM ah a lutcangmi upatnak kan pek hna. A lut rihlo mi zong na miphun ral dohnak ah rak lut ve. Kan ral ngan bikmi kawl ralkap misual thape tu le tanpi tu Chinmi chung in um sual hlah sih. Miphun leirawitu si hram hlah. Bible ah “Mi sualmi khuakhannak ah a tello i misual mi hna lam zong a zullo mi cu thluachuakmi an si.” Tiah Bible Cawnpiaknak hi i nunpi cio hna sih.\nKan nunphun, holh le ca, biaknak hrawh a zuam/tim pengmi Kawl ralkap hi kan thinlung ruahnak, ngeihchiah chawva le thazaang dihlak in do ko hna sih. Zauk phung kan dirkamh lai, kan covo kan kan kilven lai. Dinnak hmunhma kan pek lai. Kan ram le miphub kan humven lai. Kan ram ah deihnak le luatnak a hmunhnak ding caah lungrual tein kan tuan cio lai. Kan pahrang cio chuah in Kan ram le miphun caah tuan cio u sih. Kan dohmi hi techin fapar caah a si. Pathian bochan le thlacam bawmhhalnak he hmainawr chin sih.Teinak cu Bawipa ta a si.\nSolomon Sin ah:Laipa nih Bawtor pa na ka ti zong ah’A poi lo tibak in ca a kuat cang hi.\nKhua kip ah:Kal in inn khat’Pakhat CNF ah lut ding in sawmnak tuah ding.


CHIN MOBILE GROUP: SMART PHONE KONG ??>>\nSMART PHONE KONG ??>>\n10:26 AM | Theih Ding Tete\nCPU Cu Zeidah Asi?\nComputer ah CPU (Central Proccesing Unit) aum bantuk in Smart Phone zong ah CPU Aum ve. Phone Lungkhat i riantuan mi hi CPU nih a tuan mi asi caah CPU a tha that ngai a hreh ,\nCPU i a riantuan ning a thazaan cu Hz tiin Auh an si (tah an si)\nGHz ti mi cu CPU i a riantuanning tahfung asi a si i Megalhertz)One Million hertz) Gigahertz(1,000,000,000) tiah Auh an si ,\nHnu deuh thiamnak sang chin in an chuak i CPU Single Processor pawl kha Dual Core Processor, Quard Core Processor tiang an chuakkhawh cang,\nDual-Core ti cu tahchunnak ah 1GHz Dual-Core Processor tiah ti hna uh sih!\n1GHz aum mi Single Processor Pahnih Fonh kha Dual Core tiin chuak a si, i\n1GHz Dual COre lungkhat cu a dang Single Core i Lethnih he aakhat!\ncu ti cun Quar-Core Processor ah cun Single Core i let4 Single Core 4 kha Fonh in an tuah mi asi, a nih a riantuan ning cu a dang Single Core nakin thawng deuh le tha deuh in rian a tuan kha hmuh khawh asi, bia hna bia ah Hight Definition HD Game pawl kan i celh tik hna ah CPU Atlawmbik 1GHz hrawng aum ah a tha, Game tha tein i celhkhawhnak ding caah cun CPU kha Dualcore 1GHz cung lei thim piak ah cun a tha tuk hnga Qualcore chin chin ah cun Game ngan mi hna le Game tha tha hna zong i celhkhawh asi deuh chin chin lai cu\nRAM CU Zeidah asi?\nRAM (Random-acces memory) ti mi cu system unit nih pek mi Data tibantuk kha cohlan tu asi i a cohlan mi pawl kha CPU sin ah a kuat tu khi asi, cun CPU Sin in a Cohlan mi pawl zong kha a dang Unit sin ah a kuat tu asi,hi ka ah hin theih ding aum mi cu RAM titik ah Data pawl chiahnak Storage asi lo, Phone lungkhat i a tu na tuah lio cuahmah mi Data pawl kha chikhat a put i adang sin ah akua tu khi asi cucaah Data pawl hi asin ah sau an um lo,Compute lungkhat ah RAM Atam deuh poah ah computer riantuanning a ran deuh ve ve,Acunglei Hmanthlak bantuk in Phone lungkhat i Phone i chawnnak caah cun RAM Size a tam a hau lo nain Software le Game tam deuh install tuah na duh ah cun a nih zong a tam deuh le a ngan deuh deuh a tha,Game tha tha i celhkhawhnak ding caah cun RAM 512MB hrawng a za ko , RAM 512MB hrawng a tel mi Phone cu a tu lio ah cun Tingkhat hmang hrawng an si i,1GB hrawng a tel mi Phone hna cu tinghnih hrawng asi,Game tibantuk celh na duh ah cun RAM 512MB hrawng asi ah cun a za ngai hnga,\nROM Cu Zeidah Asi?\nROM timi cu Storage Memory Pakhat asi, Storage Memory -Data pawl umnak hi Phone lungkhat i a hreh bik mi hmun cu asi, Internal Memory le External Memory tiin Phunhnih aum, Internal Memory cu Phone lungkhat i a tel cia mi khi asi i, External cu SD Memory kan ti lai cu kan mah nih cawk i kan chap mi khi asi, Internal chung ah Software le Game Pawl na chiah ah cun Phone a riantuan ning a ba deuh tikhawh asi, SD Card chung ah Hla , Video tibantuk zong chiahkhawh an si ve, Phone lungkhat cawk tik ah Philh lo ding cu internal Memory Zeizahdah a um i , kan mah nih tah Zeizah External SD Card chap khawh ding in Supporting a tuah ti hi asi, a tu law law se Phone chung ah hin 16GB<32GB tiang zong chap khawh an si ve cang,\nSMart Phone Screen Resolution Cu Zeidah Asi?\nScreen resolution le Graphic kong tlawmpawl kan chim ah cun Phone ah hin Video <Hmanthlak, kan zoh tik ah Phone Screen a ngan sawh sawh lawng si lo in Resolution , Graphic a fiang ah cun Zoh zong an nuam deuh i a tha zong a tha deuh hrimhrim,Adang Phone hna ah cun CPU Le RAM Pawl an tha ngai ko nain Game HD pawl install kan tuah i kan i celh tik hna ah Screen Resolution a that lo ruang ah celh khawh an si ve tawn lo, Game kan i celh duh mi Hmuh lo in Screen a Nak mi in kan hmuh tawn hna kha kha Screen resolution tha lo mi Phone cu an si, , HD Game Le HD Movies pawl Zohkhawhnak ding caah cun Phone Resolution 480×800 acunglei ah cun sinpi ngai ,a tu Chan Phone cheukhat ah cun 720 ×1280 , 1080 ×1920 resolution tiang zong a kan tuah piak khawh cang, cu leng ah mah Screen Resolution pawl bawm kho ding caah CPU Tha tha hna zong an tuahkhawhcang hna!\nLungsau ngai le Ba ngai in Laimi Caah ka theitawk le ka thiamnak ka tial , nan cung ah ka lawm tuk DENNIS RAM PENG THANG


Breaking News ! Michigan i vote thlaknak seh Software diklo ruangah Trump Nih Vote Tam Tak Tak A Rak Sung. – Kawltu Team\nBreaking News ! Michigan i vote thlaknak seh Software diklo ruangah Trump Nih Vote Tam Tak Tak A Rak Sung.\nA hnu tuaktan than a si tikah Trump nih hin hmun ah hin vote 2000 bak in teinak a hmuh. Asinain Biden nih teinak a hmuh hnu in hi thil hi a can caah phung ning tein cukhami a um rih lo. Official tein Trump hi teinak pek a si lo. Biden nih State a biapi taktakmi Wisconsin, Michigan teinak a pek ruang te ah Trump nakin a tu dirhmun a phan khi a si. Daily Mail nih cun hi ti bak hin a langhter. Mirang ca i tialmi :-\n← Donald Trump Nih Zumhnak Timi Cu Cozah Nak In A Thawng Deuh Sihmanh Sehlaw Pathian Nak In Zeihmanh Hi A Thawng Lo Tiah A Chim.\nBreaking News : Machigan Ah Trump Nih Tei Nak A Rak Hmuh Diam. →


Breaking News: Matupi Ah Ralhrang Nih Khuami An Tlaihmi Hna Chung In Pahnih An Thah Cang Hna - chinland media\nBreaking News: Ralhrang nih Matupi khuami an tlaih mi hna minung pahnih an thah cang hna. A dang zong an thah hna lai tiah zumh a si.\nChin ramkulh Matupi peng ah Kawl ralhrang nih Chinmi ralsatarh ah mimung 7 an tlaih hna i an tlaih mi hna chung ah minung 2 an ruak in hmuh an si cang tiah Matupi CDF nih an thanh. A dang zong hi an umnak theih a si lo caah an thah men hna lai tiah zumh a si.\nChin ramkulh Matupi peng ahhin Kawl ralhrang le CDF kar ah kahnak fak a chuk. Ni thum chung hrawng pehtlai in an i kap cang i Kawl ralhrang lei in a thimi le hliamtuar mi zong an tam ngai cang. Matupi peng ah Kawl ralhrang nih CNA minung tam ngai an tlaih hna timi thawngpang zong a chuak i CNF lei nih fianternak an tuah mi a um rih lo. Biafiang theih a si rih lo.\nMatupi peng ah a ummi khuami tampi hna cu thinphang lungrethei ngai in an um hna. Cheukhat ramtang ah an zam hna i tirawl lei zong in harsatnak tampi an tong hna.\nMatupi peng Sabawngte khua pawng um ralhrang sakhan pakhat zong an chuahtak ti a si. January 5,2022 ah khan ralhrang nih sakhan ah Helicopter in ralhrang pawl cu an lak hna i Matupi sakhan ah an chiah hna tiah CNF lei nih an chim.\nTulio hrawng hi Matupi peng lawng si loin Falam peng zong ah kahnak fak a chuak ngaingai. Kawlram lei in Falam lei ah Kawl ralhrang pawl nih thazang minung 200 an ra i phu hnih ah an i then. Falam peng Mualzual khua pawng ah kahnak a chuak i Mualzual khua zong ralhrang nih inn an khangh.\nChin ramkulh ah Kawl ralhrang pawl an sual chin lengmang. Nai hrawng cu biatak tein buainak a hung chuak. Minung tampi harnak an tong. Thlacamnak in bawm cio hna usih.\nRalhrang Nih Uknak An Lak Hnu Ah Chin Ralkap Minung 80 Leng An Thi Cang


Ngaihchiatnak (ဝမ်းနည်းကြေကွဲခြင်း) – Hakha Cherry\nMalaysia ah Chin miphun kan pa pakhat asimi le CRC ah kum 2019 lio in ruahnak petu (Advisor) pakhat zong asimi Rev. Lai Nou cu May 10, 2021 ni ah Pantai Hospital, Kuala Lumpur ah Pathian sinah a kan dinh taak. A mah hi Matu Christian Fellowship (MCF) ah caan saupi pastor a kan tuanpiakmi asi. Tantaakmi chungkhar le Khrihfabu member nan dihlak nan ngaihchiatnak kan in hrawmpi hna.\nချင်းဒုက္ခသည်အဖွဲ့အစည်း (Chin Refugee Committee – CRC) ) ၏ အကြံပေးပုဂိုလ်အဖြစ် ၂၀၁၉ ကတည်းက ပါ၀င်ဆောင်ရွက်ပေးသော Matu Christian Fellowship မှ သင်းအုပ်ဆရာ Rev. Lai Nou သည် မေလ ၁၀၊ ၂၀၂၁ ရက်နေ့တွင်ခရစ်တော်၌ အိပ်ပျော်သွားပါသဖြင့် ကျန်ရစ်သူမိသားစု အသင်းသူအသင်းများနှင့်အတူထပ်တူထပ်မျှ၀မ်းနည်းပါသည် Credit-CRC Malaysia\nPithlung Inn Thar Lawm Lo Hlah U.Pithlung nih cun an sak tharmi inn paoh an fuh an panh i an lawmh. Umhmun khuar i umnak colh an duh.\nNaicikhua cu lai media cheu khat pawl hi pithlung inn thar lawm an lo ngaingai hna.\nA khuazei maw hawi theih lo ka thei, hawi hngalh lo ka hngal le thil thar ka chuahpi. Ahohmanh nih an hngalh ballomi cafang thar ka chuahpi hei ti phun in. Lai holh ah a um lomi chim le țial a tam ngamsam.\nMi pakhat nih a chimmi an theihmi maw asiloah a țialmi an hmuhmi kha hmuh sung ton har a si ai hei ti ruam in asiloah theihtlei ngai a si ai hei ti phun in pithlung inn thar lawm bang an i cawn lulh ko hna.\nRallokap an hei ti cuh.Ral a si lomi a minung hawi a kap i a thatmi hna cu ralhrang, misual asiloah mithat lainawng ti an si ko. “Ralhrang ralkap asiloah ralkap” hei ti ziar ko ding khi “Rallokap” tiah khatțhup in rel awk zong țha loin an hei țial cuh. Rallokap ti cu lai holh ah a um lomi a si. Rallokap timi cafang hi ka fih khawh ning cu.\nAn țial duhnak cu hngalh a si ko. Ral a si lomi mipi a kah hna ruangah rallokap tiah an ti hna i an țialmi a si cu hngalh a si ko. Sihmanhsehlaw lai holh ah rallokap timi hrimhrim a um lo.\nPithlung kan si ri lo, kan ca kan holh kan dawt i kan kinven ahcun ca kan țial tikah țha tein țial i zuam cio hna usih. Inn thar paoh a lawmmi pithlung lo hlah usih.Salai K. Biak Lian Thawng


Tuni Australia Kan Lai Mi Sin In Thihnak Thawngpang Theih Cu Ngaih A Chia Hringhran Ko Mu - Khuaruah Har News\nTuni Australia Kan Lai Mi Sin In Thihnak Thawngpang Theih Cu Ngaih A Chia Hringhran Ko Mu\nCovid-19 zawtnak ruang ah kan Lai miphin zawng kan umnak khue le ram cio in kan miphun chungin thawngpang chia kan thei sual ngha maw tihmi tiin kan thin kan i domh lio ah tuni Australia ram kan Chin mi chung in thihnak thawngpang theih cu ngaihchia taktak khi a si.\nAugust 1, 2020 sturday tuni cu Chin miphun kan caah cun ngaihchia nak nile caan a si. A ruang cu kan unau a si mi tlangval Bawi Lian Hup kum 26 mi cu an umnak inn mei nih akangh ruang ah a nunnak a liam ni a si.\nTlangval Bawi Lian Hup hi Australia Parafield Garden sang, Adelaide ah khuasa mi a si. Kangmei a chuah ah hin hringtu a pa nih biatak tein chanh a timh ko nain a chanh manh hlan ah a nunnak a liam ruangmang. Hringtu apa zawng cu mei kangh ruang le meikhu tam tuk hip ruang ah Royal Adelaide Hospital ah thlikpi cawlh a si.\nTlangval Bawi Lian Hup hringtu pa cu a dirhmun ttihnung tuk cu a si lo tiah theih a si. Bawi Lian Hup a pa cu tuzan suimilam 8 hrawng ah khan sizung in inn lei ah ttinter a si. Tlangval Bawi Lian Hup hi Laitlang Ngailan khua chuak mi a si i, Pu Sa Tin Sum le Pi Tuan Kip Tawl hna i an fapa a si.\nKangmei hi zeitin dah a chuah tihmi cu bia fiang theih khawh a si rih lo. Palik nih hlathlai nak an tuah cuahmah lio pi a si. Tlangval Bawi Lian Hup nih akaltak mi chungkhar Khrihfa bu vialte Bawipa nih nan ngaihchiatnak in hnem ko hna seh.\nA Parafield Gardens father is in hospital after trying in vain to save his beloved son from a house fire. In a tragic twist, the victim’s housemate was at a funeral when the deadly blaze erupted. Atang video hi rak zoh chih hmanh ngaihchia taktak khi a si.\nFather desperately tries to save son in fatal Parafield Gardens house fire\nA Parafield Gardens father is in hospital after trying in vain to save his beloved son from a house fire.In a tragic twist, the victim's housemate was at a funeral when the deadly blaze erupted.www.7NEWS.com.au#ParafieldGardens #7NEWS\nPosted by 7NEWS Adelaide on Saturday, 1 August 2020\n← U.S Nihcun Caan Rau Lo Teah Covid-19 Vaccine An Hman Khawh Cang Lai\nPi Tial Tlem (Rev. Dr. Edmund Za Bik nupi) Nih U.S Ah Mual A Kan Liam Tak →\nBreaking News: Thailand Ram Ah Motor Le Tlanglawng Pah Nak A Chuak, Kawl Pa Pakhat Nunnak A Liam\nNuva sinak leithil ah lungdamnak apekho biktu ram hleihnih hna\nChina Ram In Zawtnak Phundang Ngai Pakhat A Chuak Tthan I Minung 7 An Thi Cang\nLashio Myone Maathkyee nu Ah Nungak Pahnih Thattu Pa An Tlaih Khawh Cang


Thawngpang Tha Taktak: Min Aung Hlaing Kuttang Pa General Than Hliang Mawtaw Bomb An Puah Hnawh – Chin World News Evening\nOctober 16, 2021 Salai Van Myanmar News\nMisual taktak a simi, Police Cheif a si lio tein sualnak lei, mipi hremnak le tlaihnak lei ah minthang taktak a simi, mipi nih an tih taktak mi Lieutenant General (ဒုတိယဗိုလ်ချုပ်ကြီး ) Than Hlaing motor cu tuzaan ah khan Bomb in an puah hnawh tiah theih asi. Mah thawngpang an chuah i tunai te ah a si, an chim ning ahcun nihin October 16, 2021 zaan suimilam 9:00PM hrawng ah khan Lieutenant General Than Hlaing cu Northwest Military Headquarters (အနောက်မြောက်တိုင်းစစ်ဌာနချုပ်) a kal lio, lampi ah a motor cit mi le a zultu motor pawl hna cu Bomb in an puah hnawh hi asi. Tuzaan bomb puah nak ah Police lei a thi mi le hliamtuar mi um len dawh an si tiah Mizzima News nih a tarlangh.\nThan Hlaing hi SAC Ralhrang nih Deputy Minister of Home Affairs sinak an tlaih ter lio mi zong a si, cun Min Aung Hliang zong nih a zumh taktak mi pa a si lawng si loin ram mipi sin a rianttuan nak ah a sual taktak mi a si fawn tiah Mizzima nih cun a langhter chih. A mah hi SAC ralhrangbawi Min Aung Hliang nih Deputy Minister of Home Affairs sinak a tlaih ter lio mi a si lawng si loin tulio Chin ramkulh le Sagain ramthen dohnak ah hi tuanvo pek mi a si tiah an chim fawn.\nTuzaan ah khan Ralkap, Police tampi nih motor he an zulh i lampi an kal lio ah Sagaing ramthen Mipi hriamtlai pawl nih an motor cu Bomb in an puah hnawh hna hi asi. Lieutenant General Than Hlaing hi Sagaing ramthen, Magwe ramthen le Chin State chung dohnak ah tuanvo ngeitu bik, Min Aung Hliang mi zumh taktak mi a si caah Monywa ah rak thial cangmi asi. A si nain nai ah khan Naypitaw ah Meeting ding in a va kal ta than, cu a rak tlun lei lampi ah Bomb in a motor pawl cu an puah hnawh. Bomb puahnak nih a mah a khen le khen lo theih a si rih lo, a si nain police chung in a thi le hliamtuar cu an um len tiah Mizzima nih cun a langhter chap.\nPu Sui Bik Thang te family cung ah LungLawmhnak


Salai Ceu Bik Thawng: Ral tei a duhmi nih CDF dirpi le hmaizah a herh! | The Chin Express\nSalai Ceu Bik Thawng: Ral tei a duhmi nih CDF dirpi le hmaizah a herh!\nChin party CNDP secretary Salai Ceu Bik Thawng nih, “Ral tei a duhmi nih CDF dirpi le hmaizah a herh!,” tiah atanglei bangin a chim.\nAA nih Rakhine mi pawl kha covid lio si le leng ah chuak hlah uh a ti hna le mipi nih an ngaih bak. CNF/CDF nih a herh an ti le curfew an chuah lai. A herh an ti can ah mipi kha cutin khatin um uh an kan ti lai.\nRal tei a duhmi nih cucu kan zulh a hau.\nKawl rallokap vial ttih ngang i CDF vial zeirello/ngamh ngang zong hi thilsining a si lo.\nKan philh lo dingmi cu nihin hi ramchung ralpi (civil war) kan thawh lio a si. Kan miphun dothlennak mei alh a fah lingcing a si.\nCucaah ‘nawlpeknak pakhat (under one command and control) tangah um dih a herh lio can a si. Democracy ee, human rights ee tiin, kan duh poh in chimrel mah-cang-ca-re in rak um caan a si lo.\nCDF/CNF nih ka nu ka pa, ka u ka nau, ka khuami, ka pastor, ka pengtlangmi an tlaih zongah ka zai lai lo timi lungput kan ngeih viar a hau. A tha bik in kan ralkap nih khua an khanmi le thil an tuahmi kha 100% kan pom khawh a hau— ral tei a duh taktakmi kan si ko ahcun.\nTeinak ca ding ahcun a herh ahcun kan tuar cio hau.\nKan lungput pipuam seh. Caan that lio le ramdaih lio can khuaruah in ruah dih awk a tha lo hih.\nMiphun ram kan hran lio fawh a si hih.\nNa ralkap CDF kha—phunzai lo tein— upat law bawm ko tuah. Cucu miphun le ram caah thiltha pakhat na tuah a si lai.\nHmasa thawngpangCDF-Hakha nih dalan RC siangbawi Rev. Fr. Noel Hrang Tin Thang le a zultu kan thlah hna lai ati\nHnu thawngpangHakha peng RC upa pawl nih “Father Hrang Tin Thang nih a tonmi Kawl Ralkap bawipa kha RC asi” an ti


Min Aung Hliang Le A Hawile Pawl Khuakhan Hi Rampi Caah Tih A Nung Tuk Tung Lai! - Chin Eleven News\nJuly 10, 2021 admin@chin11news.com World 0\nSAC Nih An Cawkmi Russia Le China Covid Sii Cu Europe Ram Hna Nih An Cohlan Lomi Le Indonesia Ram Ah mining 131 An Thihnak Sii A Si!\nIndonesia ram ah China sermi covid sii Sinovac kong thuk piin hlathlainak a tuahtu thiamsang Novilia Sjafri Bachtiar covid zawtnak in July 7 ah a thi tiin Reuter nih a tial. Cu lawng si loin Indonesia ram ah China sermi covid sii aa chunmi ngandamnak riantuantu minung 131 hna cu covid zawtnak in an thi tiah theih a s tiah Reuter nih a tial fawn. Credit: The Chin Post


Miphun dang an i ready dih cang. Miphun le rak caah tangka i khon hna uh sih – The Cherry Par\nMiphun dang an i ready dih cang. Miphun le rak caah tangka i khon hna uh sih\nFebruary 10, 2021 Cherry News\nA tang lei ka tial mi hi a ho hmanh ai awh mi ka ngei lo keimah pumpak ruahnak le dirhmun lawng asi. A tu lio kawl ram boruak zoh tik ah kan nih laimi dirhmun ruah lo awk a tha lo. Kawlram thlennak caah tiah hriamnam lei si lo in biaruahnak in NCA lam in kan pa le nih a kan kal pi cuahmah nain ralkap cozah nih hriamnam hmang in an duh caan poh ah kum tampi an tuah mi (bia an i ruah mi) vial te mitthep lo ah an hrawh dih ko. Mah nih piang tein a langh ter mi cu biaruahnak lawng a za lo kan mah le kan mah kilvennak ah hriamnam hrim in kan thawn ve a hau ti hi asi. Miphun dang an i ready dih cang.\nSianginn ka dih ka, Austin khua ah rian ka tuan lio ah ka roommate pa hi German mi asi. Bia kan ii ruah pah tawn i a ka chimh mi cu kan nih German mi cu nikhua a chiat tuk nak ram kan um tik ah kan pu pa chan tein snow storm maw asi lo ah thil tha lo a um tik caah tiah a tu kan tuan khawh lio ah a hlei in kan tuan i kan i khon tawn a ti. Kan nih lai mi caah cun a tu hi kan thli chia a rat kan hmuh cuah mah lio asi. A kan phak hnu cawl chom cun a tlai tuk lai. Kan hawi le miphun dang an i ready dih cang.\nCu caah mino hna hneksak (challenge) kan duh hna. Kan pa le nih a herh an ti tik ah ready tein kan um khawh nak caah nikhat ah dollar $1 maw $2 maw $5 maw a ngei deuh mi nih $10 maw nichiar i khon cia hna uh sih law timhtuah nak ngei cio hna u sih. Kan i timh cia lo ah cun ram nih a kan herh te tik ah kan i ready lai lo. Minung pakhat nih $1,000 kan i khon khawh ah cun minung 1,000 nih cun $1 million kan chuah khawh lai. Ram caah tiah $1,000 kai chiah cang. Ni chiar kai khon rih lai. Chiah sawh nak cun investment pah ah a karh te zong a um lai tiah Robinhood account ka on. A herh an ti tik ah ka pek dih te hna lai. Mino hna nan thiam ning cio in ram caah tangka khon cio ve ding in kan sawm hna. A caan phak tik ah cun every dollar will count. Miphun le rak caah tangka i khon hna uh sih. Mino nih thawk hna uh sih. Credit: Mang K Lian\n← Thantlang khua mi hi khuaruahhar kan si ko.\nRamchung Ralkap Uknak Do-autu Laihawi Caah Facebook Public Post in Friend Post Ah →\nMin Aung Hlaing Nih USD Zuar le Thlen In Sipuazi A tuah Cang.\nThantlang Tipil Khrihfabu cu a lamkip in philh khawh lo dingmi ka Khrihfabu a si!\nLunglawmhnak Mitthli a luang!\nRak i ralring uh, CDF nih khua fak deuh in kan i ruah a hau!\nZeitindah Taliban Nih Afghan Cozah An Thlak?


Dawtmi He Kan Ni Then Tikah Zeitin Dah Kan Philh Cawlh Khawh Hna Lai – Chin World News\nDawtmi He Kan Ni Then Tikah Zeitin Dah Kan Philh Cawlh Khawh Hna Lai\nPa tling nu tling a si poah nih cun duh mi nu\_pa cu kan ngei cio lai ka zumh. Kan ngeih cio ko lai na in kan duh ter bik mi nu\_le pa cu philh a har deuh khun cu caah kan philh khawh colh hna nak hnga rak rel ve hmanh.\nNangmah Te In I Dawt A Zuam\nNan i duh chung ah khan a mah kha na thinlung tak in na duh cang lai. Na lung fah nak a ruang cu an duh ti lo caah a si. Mah caah khan mah pawl hi tuah ah a helh nan mah tein na dawh lai,rawl kha na ei tawn te in na ei peng lai,na ngandam nak caah tha tein na zuam lai,na hoikom he a leng ah na chuak lai.\nNa Mitthlam Zong Ah Cuan Ter Ti Hlah\nA mah i a Facebook,Instagram acount pawl kha block lai na hmuh than sual ah cun na ngeih a chia lai i philh na harh chin chin lai. A mah he a peh thlai mi poah le a hmantlak pawl kha na hlonh dih hna lai.A mah he a peh thlai mi thil le hmantlak pawl hna na hmuh than a si ah cun na lung fah nak kha a thar than peng lai.\n3.Nalung Fah Nak Kha Na Thuh Lai Lo\nA lung a fah mi le a tuar mi cu nangmah long na si lo nalung chung ah pakhat khat a si mi pawl hna,kei mah long ka si cang na ti mi pawl hna,na sa duh that mi hna a lo dih ban tuk in na um mi hna pawl cu a dang zong nih an tuar cio mi a si. Mah caah cun mah ban tuk hna ah khan na can liam ter hlah.Na in na tuar ning tein khan tap ko na hoikom sin ah chim nangmah long in na tuar nak cun a tha deuh lai.\nNa Caah A Tha Mi A Ra Than Lai A Ruah Hlan Ah\nNangmah na cung i a tha lo mi nu\_pa na pawng in a tlau i na tuar mi hna kha nangmah palh cu a si bak lo. Na in can a sau pi na lung i fah ter hlah na cung ah a mah nak in a tha deuh mi nu\_pa a ra than lai ti kha zei tik hmanh ah philh hlah.A tha mi a rat than nak caah a chia mi ka hrial ti in ruah law philh ko.\nNa Ngeihchiat Nak Kha Kal Tak I Zuam\nMah ban tuk hna ka rak duh hnga tiin nangmah le nangmah na ti mi hna le na ngeihchiah nak hna kha philh dih cang hna. A dih cia mi cu remh zong ah remh khawh a si ti lo. A ra lai mi na hmai lei can ah na palh nak kha i theih peng in a that khawh chung in tuah khawh i zuam cang.


TTIHNUNG SI CANG, TU NI AH A NUNNAK AN LAK TTHAN CANG – The Chinlung Post\nRalhrang kawlral nih rian an khinh mi lunglawm tein a ttuan mi hna cu thah thluahmah an si cang. Tutan zong ah Kyaut Tan township ah ralkap lei nih rian an khinh mi ပညာ‌ေ၇းမူး pa cu meithal in an kah caah a nunnak aliam. Yangon region Kyaut Tan township ah ralkap lei nih ပညာ‌ေ၇းမူး rian an khinh mi U Aye Tun cu meithal in kah a tong I a thi tiah theih asi.\nThawngpang dang:Kinma khua mei a kangh nak ah tar minung 4 a kangh chih hna.Magway region ah a um mi Kinma khua mei a kanghnak ah kum khua upa cang mi tar minung 4 cu mei nih a kangh chih hna caah an nunnak a liam tiah tantak mi innchungkhar hna chimnak in theih asi. Mei nih a kangh mi hna cu kum 70 leng a si mi ka pi le ka pu U Mya Maung le Daw Kyi Meing cun Daw Sein Kyi le a dang patar pakhat hna an si tiah khuami mino pakhat nih Mizzima sin ah a chim.


Breaking News: Hakhat Le Thantlang Khuapi Cu Khuaci An Mui Than Cang – The Cherry Par\nBreaking News: Hakhat Le Thantlang Khuapi Cu Khuaci An Mui Than Cang\nFebruary 10 zaan ah Hakha le Thantlang thimnak zung (UEC) riantuantu hna cu biahal ding kan in ngei hna tiah ralkap nih a tlaih cuahmah hna. Falam peng UCE chungtuan (Oosi) Pu San Thang zong palek nih biahal ding kan in ngei tiah zantim 12:30 am tluk ah an tlaih tiah kan theih. Peng dang (Myone hmundang) Update News langhter khawh kan i zuam lai.\nRalkap uhnak tang nawl ngeitu nih tuzan Thlantlang thimnak Comission zung chungtuan Salai Khin Aung Ling le Sang Sang le Hakha Comission zung haotu Pu Thla Kio Lian an tlaih hna tiah kan theih. Thantlang in an tlaihmi hna zong Hakha lei an ratpi hna. Kawlrawn lei ah thimnak Comission riantuantu tampi an tlaih cang hna tiah kan theih.\nဟားခါးမြို့နယ်ေရွးေကာက်ပွဲေကာ်မရှင်ဥက္ကဌ ဦးထလာကီးအိုလျန်နှင့် မြို့နယ် UEC အတွင်းေရးမှုး ဆလိုင်းေထာင်းပီးအား ဖမ်းဆီးေခါ်ေဆာင် 12:20am Update; Hakha UEC chungtuan Salai Thawng Pi zong atu hi palek nih a inn ah an luhhnawh i an tlaih tiah kan theih.\nPu Ronnie Thla Kio Lian (YMCA), Hakha peng Thimnak Comission ah a telmi cu tuzaan tim 11 fai ah, Ralkap nih an tlaih i an kalpi tiah naihniam sin in kan theih. Pu Ronnie Thla Kio Lian (YMCA) ကိုစစ္တပ္မွယေန႔ညဖမ္းဆီး ၁၁ နာရီခန႔္တြင္ ဖမ္းဆီးေခၚေဆာင္သြားခဲ့သည္။ An tlaihnak a ruang cu theihfian a si lo nain, Thimnak Commission (Eliection Commission) Pengkulh huap in a tel nak he pehtlai a si lai tiah ruah damh a si.\nChin State Minister Salai Lian Luai cu tuzaan 8:00Pm hrawng ah uknak latu pawl nih a um nak inn ah an rat hnawh i biaruah ding tete a um an ti caah an kalpi tiah theih a si. Hakha mipi lamzawhnak ah a tel ve mi GAD Hakha zung riantuan pawl Vuanci zung ah cunglei lutlai ralkap nih an auh dih hna. Credit: Tha Chinland Post\n← Ralkap uknak chiahru kan tei hlan tiang cu pehzulh in lam zawh kan pehzulh\nBreaking News: President Joe Biden Nih Kawl Ralbawi Cungah Order A Chuah Taktak Cang →


Thantlang Khua ah An i Thlak Mi “Wutt Hmone Shwe Yee le Kyaw Thet Aung ” Film A Chuak Cang (+Viodeo) – CHINLAND TODAY NEWS\nNovember 27, 2019 admin Asia News 0\nMyanmar le Korea lemcang thiam pawl i fonh in video an i thlak mi “A Flower Above The Cloud” ti mi Film cu December 19 ah tlangzarh nak an tuah cang lai tiah kan theih .hi film ah hin koream lemcang thiam lei in Actor Pyo Sang Wook le , Kawlram lemcang thiam lei in Kyaw Thet Aung le Wutt Hmone Shwe Yee , May Than Nu pawl an si hna .\nHi film hi Chin ram ai dawh nak hmun kip ah an i thlak mi a si i Thantlang khua in an thok i Kalay myo le Tedim le Rih hrawng ah an i thlak mi a si . an film chung ah hin Chin holh zong tlawmpal tete an telh chih tiah theih a si . Chief Director Zin Yaw Maung nih cun Chin ram hi lemcang nak ah a rak i dawh tuk hringhran tiah a lungtlin nak kong zong a chim ve . Korea ram ai dawh nak Busan khuapi le rili kam zong ah an i thlak chih mi film a si .\nHi film hi Myanmar le Korea i hawikomh nak tha chin chin seh ti saduhthah nak he an i thlak mi a si i International Standard bak in an thlak mi a si .hi an film a tawlrel tu bik cu Korea ram i JBJ Entainment le Myanmar BIG5 Film Production pawl an si . hi film hi Romantic film a si i lem a cang tu pawl zong nih tha taktak in an i zuam ve ti a si . korea subtitles le myanmar zong telh chih dingin timhlamh nak an ngei fawn .\nWutt Hmone Shwe Yee nih a chim mi cu ” hi Film ai dan nak cu kan hman mi hla pawl hi an i dawh tuk i hla thar lawngte an si fawn .hi film ca bak i phuah mi hla an si fawn i lemcang zong a nuam khun tiah a chim .


Sui Thantlang CNLD Chungin Thilcang Mi Kong Ah Catial Thiam Salai C Alexander Cabia – Chin 11 News\nSui Thantlang CNLD Chungin Thilcang Mi Kong Ah Catial Thiam Salai C Alexander Cabia\nPosted By: Chin News July 15, 2020\nMP phunphai vuanci phunphai si hnu in zaraan van si ṭhan khi a har bak an ti. Mipi thimmi van si hnu i van ṭilh ṭhan khi cu a har bak ko, an ti.\nUS President Obama kha term hnihnak a peh hnu, sentari cong le rawlpetu khat ṭhup dirhmun in zaran mipi nunning kir lai kha a rak zenh tuk ve. “Ka zenh tuk,” a rak ti lo. A muihmai in ai thei. Trump lebang kum 3 le zeimaw a van teh hnu cun, ṭum hrimhrim a duh ti lo. A baan rawt hau phun in a um.\nNain, democracy ram, phung le phunghram tang i caan sau tuk khuasa cangmi hna nihcun, minung sining an duhnak bang a si kho ti lo, ti khi an hngalh. “I lungsak ko cang ning” ti khin ihnemhnak lam ikawlzia an ithiam hau.\nKorea le Japan phunphai pawl khi zeimaw zawn i uar an um ngainak a um. Mipi thimmi an si nain, anmah nih an hei sual tak theng lo hmanh ah, an sahlawh maw, an nupi le maw, an fale maw, nih ziknawh le eirhmuar tuah ruang i “scandal” minchiatnak an von ngeih bak cun, an ithat mei. Mah le mah ithah cu a ṭha ka tinak si lo. Nain, an pasal tuk ka ti. Khi pawl tam deuh cu, biaknak nei lo deuh an si le mu.\nNaite takah, Seoul khuabawi pa cu ai that mei ko. Seoul khualipi cu New York khuapi nakin milu an tam deuh. Sualnak zong a khat. Phaisa zong a tor lengluang. Mirum an ikalh. Chawlet phunphun rel cawklo an si. Cu pa tu cu, zu ding sa-ei phunphai zong si lo. A rian a tei lo zong khi si lo. A fit ve bak an timi khi si. Nain, kum 60 renglo tarpa te nihcun, a secretary pawl a dau lelek rua hna.\nCu a daumi nungak pawl nihcun an report. A party le a chungkhar, a hawikom vialte an hmai a khah lo tuk hna ruangah amah le amah cu ai that.\nBianabia sau ngang in ka van ikuaihter. Ka kalpi duhmi cu, nai tan Sui Thantlang, Chinram chung i democracy phung a zalen biknak timi khuapi, a palhmi cu kutdong in ai sawh ngammi pasal pawl khuasaknak khua i a cangmi thil kong kha si.\nVei kha MP zawt in a zawt ve tikah, MP bo khat cu a rak ngah bal cang ko nain, bo hnihnak a von haal rih. Tikah, thinlung nu deuh kan ti cu, tappi kauh ceo lawng khua a rak hmu ko khah.\nZei tangah dah ka um, zei policy in dah kan kal, zeidah kan nawrte lai timi kong ah zeihmanh ruahmi a ngei lo. “A lu, a hlipi ka si” timi lungput a ngei.\nCu bantuk ruahnak ngei pawl caah tang ṭum cu a har taktak. MP si hnu i ṭilh cu a har an ti. Nan ka zumh lo cun, va hal hna uh. An celh cio lomi thil a si.\nVei zong cu a lungte fim pah i, MP a si khawhnak ding lam a har in ai ruat. “Pasal, an ka hnon zongah, keimah tein ka dir kho” timi Pa ruahnak a ngei lo.\nNithawng aa rak ichinhmi huham in mi uk a duh rih. Tikah, zeidah a tuah? Aa rak ichinhmi nithawng kha hrawh dih le khiah dih a duh lai. Cucu nu ṭiaṭumlo zia si cuh! A zual chin lengmang te lai. Hnemh caan zong si rih lo. Nan hnemh ahcun, “an ka neek” tiah aa ruah lai. Lam lawlaw ulaw, a lung fim te lai.\nPa a si ahcun, Kawl party zong a ṭanh hlei lai lo. A nithawng hlun kha a hlam te ko lai. A nu belte cun, a thih hlanlo an huat cang hna lai.


CNLD Nih 2020 Thimnak Ah, Kanmah Vote Nan Kan Pek Ahcun, Federal Cu Kan Lak Lai Tiin, Mipi An Hlen Hna – Chuncha News\nCNLD Nih 2020 Thimnak Ah, Kanmah Vote Nan Kan Pek Ahcun, Federal Cu Kan Lak Lai Tiin, Mipi An Hlen Hna\nCNLD 2020 thim nak ah san Atlai rih lai lo; kan kawlram cu.,Gen,Aungsan le Tlang cung mi lungrual nak in, 1947 feb 12 ah Federal Union hna tlak nak rak neih si, Aungsan thih tuan tik ah, Federal phung zul loin, Nihin ni tiang Ralkap kut ah a um thai.\nCNLD nih 2020 thim nak ah, kan mah Vote nan kan pek ah cun, Federal cu kan lak lai an tiin, Mipi an hlen hna, Mang meithal men asi,.note/ CNLD nih An i,Ruah ning ah cun, NLD nih, Cozah Amah lawng nih Atlai kho lai lo i Coalition Government Aser te lai i Tlangcung mi Akan Sawmte lai i kan duh mi Federal kan hal te lai tiah Rauhchan nak an ngei,Tlangcung mi le CNLD Chin mi nih Hal ding mi cu, Federal asi caah, Federal cu Ralkap le USDP nih an duh lo tuk mi asi caah, Tlangcung mi sawm duh lo bia Zeirel lo si loin, Atu lio Phunghram um tu ning ah,Ralkap nih caan țha lak in Aana An ting khawh cu caah, Tlangcung mi sawm loin An mah kawl party pawl Asawm ko hna lai i Cozah Aform ko lai, Cu caah CNLD nih 2020 thim nak ah Azei ti hmanh in, Chinram ah Cozah an ser khawh nak lam a um rih Hrimhrim lo.\nCNLD nih hin, Chinmi ai Awh caah MP Pa 3-4 tal cu hlawtdaw leng NCA 21 century pinlung Conference caah Chin MP chuah an herh ngai ve. Gen Aungsan nih Pinlung Federal Union cu Zul manh loin,Athih tuan caah, Afanu Aungsan sukyi nih Athih hlan hrim ah Ralkap kut ah lak ai zuam, 2020 thim nak ah țanpi cio a herh rih.Catialtu: Sangling Thantlang.\nChin Khrifa Pawl Hi ” Vel Hlei” Chim A Thiam Bik Kan Si\nBreaking News: Salai Lungthli Tum Nih Independent In MP Ka Cuh Ve Lai Ati, Chin State Caah Chief Minister Si Hrim Ka Duh


Hngakchia an fir i, an lung, Thin le kal a zuar tawntu hna cu tlaih an si. Hngakchia an fir ning hi tih nung bak a si – Thechinlungnews\nHngakchia an fir i, an lung, Thin le kal a zuar tawntu hna cu tlaih an si. Hngakchia an fir ning hi tih nung bak a si\nPosted By: admin December 3, 2019\nHngakchia tlaihhrem hi a tam chin lengmang ko cang. Palik pawl nih fakpi in rian an ttuan ko natein hngakchia tlaihhrem hi a tam chin ti khawh a si. Burma ram ah hngakchia tlaihhrem hi a tam ngai tawn i, a thlaihhremtu pawl hna hi palik sin ah report an tuah ko nain fawi tein tlaihkhawh an si ti lo\nShan State, Kut Khai khuah hngakchia fir hmang mi 5 lakah an hruaitu bik Shan Lay, Aih pu cu palik nih an tlaih. Palik nih bia an hal lio ah Shan Lay nih a chimh ning ah cun, Hngakchia hna hi an duh mi thil lentecelhnak tunu (dolls) kan cawk piak tawn hna i, cun mah dolls kha an vun tawn tikha a chungah sii (chemical) kan chia mi rim kha a vun chuak i, an thluak ah rian a ttuan i, an hngakhnak kha a buaiter hna, cun kan duhnak hmun ah kan kal pi tawn hna tiin a chimh\nCun China sibawi an agent sin ah hngakchia lung le kal hna cu an zuar tawn tiin a chimh. Mi pakhat lung le kal an zuar mi hi China tangka in 5000 in 20000 tiang an zuar tawn. Cun Thin (liver) pakhat hi China 15000-50000 tian an zuar tawn tiin a chimh. Atu an tlaih mi hna hi hmun dang dan ah agent a ngeih mi an si caah kan fa le kha ralring tein kan zohkhen a herh ngai\nSource: Chin Special Media\nBe the first to comment on "Hngakchia an fir i, an lung, Thin le kal a zuar tawntu hna cu tlaih an si. Hngakchia an fir ning hi tih nung bak a si"


Kawl Ralhrang Nih Chin Ram Ah An Tih Tukmi Cu Lai Meithal A Si An Ti! - Chin Eleven News\nKawl Ralhrang Nih Chin Ram Ah An Tih Tukmi Cu Lai Meithal A Si An Ti!\nNihin chun kan lennak ah an chim mi ka theihmi cu a mak kho tuk. A Taktak teh a si hnga maw? Ruah ding cu a um ngai ve ko. Sisehlaw cu a tha tuk hnga mu tiah ka ti len. Kawl ralhrang nih hin Lai Meithal bak an tih tuk si ko.\nKawl Ralhrang nihhin Laimi thal hi an tih taktak an ti. Voikhat kah ah kuan tamtuk a chuak i, tampi a khen khawh hna Cu lawng si loin a hmual hrimhrim a pin tuk caah an tihtuk hi a si an ti. Hi a chimtu pa Falam peng Zaniat pa nih a chimmi a si.\nAtu lio lai meithla pawl hi, India ram zenthong chuakmi , a tloh kho bak lomi van hman ahcun a tih zong an tih ngaimen ko lai. Zei ca tiah 4.8 Zenthong khi van ruat cio u law, a that ning le a pin ning khi, an tih zong ah tih mawh lo bak a si ve ko hnga mu tiah ka ti len.\nA chim mi he pehtlai in Kawl Ralhrang nih Lai Meithal kong hi an thei taktak hnga maw tiah biahalnak a um kho. Kawl ralhrang nih hin Lai Meithal sining cu an theih tuk lai hme teh! Lai Meithal tamtuk pei kan hnu lei Falam pengah an lak cang kha. Khi an lakmi Meithal hi an duh ning poh in test an tuah khawh caah, a chimmi zong hi a dik mi ko lai dah! (Chin duh bikmi cu Lai Meithal cu tih taktak hna seh law, a tha tuk hnga mu tiah)! Hmuhning tialmi tu si..\nChuncung Le Ramthlo Karlak Ah Ralhrang Hmuh Lengmang An Si.\nRIP Salai A Poi Tuk Ee. Na Phu An Rak Hlam Than Te Lai!


Democrat pawl nih an zum kho lo ding mi le an caah mangchia tuk mi cu Trump caah Cakei an ti mi McEnany nih a langter cang\nTrump campaign a tuahnak ah mi an tam tuk hrinhrang, mipi nih Coronavirus le virus lo e ti zong an thei ti lo, natein Joe Biden campaign zoh a cun mi tambik hi 50-100 karlak an si tawn, Mi an tlawmtuk caah Social Distincing kan tuah ruangah tiah lih le hrokhrawl in a chim tawn\nPolls ah Joe Biden nih Trump cu a tei ngai, mah poll a tuah tu hna hi Democrat control media a si caah mi tampi nih an zum duh hna lo.\nNi 28 ah Trump cu Omaha, Nebraska ah campaign a tuah, mi an tam tuk hrinhrang i, mah hei social media ah a lar ngai. Trump campaign ah a kal mi hna hi minung 10000 leng an si tiah an chim.\nMah Video hi White House Press Secretary Kayleigh McEnany nih Twitter ah a post, Democrat pawl nih mah video a post mi an hmuh bak in an lau tak tak. Credit-McEnany (VIDEO)\nBe the first to comment on "Democrat pawl nih an zum kho lo ding mi le an caah mangchia tuk mi cu Trump caah Cakei an ti mi McEnany nih a langter cang"


Najib A Dirpi Tu Pawl Nih Tuzan Ah Duhlonak An Langhter lai - channelnews.us\nMalaysia Nih Arti An Kan Zuarh Lo Zongah A Dang Cawknak A Tampi Ko\nUNHCR Zung Ah RST Hlathlainak Ngol Than Asi lai\nUNHCR Ah RST Phit Hnu Ah Nauthar Ngei Mi Na Si Ahcun ?\nCYOM Pumpululh Chuih Zuamnak Ah Pakhat A Hmumi Falam Nih Damlonak A Ngei Mi Ngakchia 2 An Bawmh Hna\nUmno party an tanhtu NGO pakhat nih tuzan ah Malaysian Anti Corruption Commission (MACC) zungpi hmai ah duhlonak kan langhter lai tiah an chim, kan i tinh mi cu Nijib kan dirpi mi langhter duh ah asi tiah an chim.\nPemantau Malaysia Baru ah president atuan mi Datuk Lokman nih a chimnak ahcun tubantuk in duhlonak kan langhter ding mi hi cozah thar nih Najib cungah atuahsermi thatlonak cung ah kan lungrawhnak langhter mi asi tiah a chim.\nMalay miphun kan dihlak in rawi atong mi hruitu hlun Najib caah kan duhlonak langhter ding zapi rak chuak cio uh tiah forhfial kan duh hna tiah a chim chap. Lokman hi Umno supreme council chungtel zong asi ve mi asi. Tuzan suimilam 9 in 11 tiang duhlonak cu MACC zung hmai ah an langhter lai. Tubantuk in an tuahnak aruang hi atuni ahkhan Najib cu MACC nih eihmur ruang an tlaih cang caah asi.\nTtihnung In” Kum (8) Le Kum (7) Ngakchia Pahnih Nih Kum (3) Ngakchia Pa Pakhat An Thah\nThlang Africa ram Gueteng khuapi ah kum (7) le kum (8) ngakchia pa 2 nih kum...\nKum (9) Lawng A Si Nain Kum (60) Mui A Keng Mi Khuaruahhar Ngakchia Nute\nVanchiat taktak a si” Myanmar rammi nu pakhat cu kum (9) tluk ngakchia lawng a si...\nA Orh Lei Ke Tanlak In Bomb Nih A Puah\nA van chia kho tak tak ve. Kan kawlram vawlei ah a ra mi India pa...\nHringtu Nu Nih Kum (5) Tluk A Fanu A Thah Hnu Ah A Ruak A Thuh I A Tlau Tiin Report A Tuah\nBy channelnews March 11, 2019\nNuva tuahkhat nih kum (5) tluk an fanu te cu a tlau tiin palek sakhan ah...\nA Nupi Thar He Caan A Hmang Deuhmi Pa Cu A Nupi Hmasa Nih A Chiattha A Tan Piak\nIndia ram ah nu pakhat nih a nupi thar he caan a hmang deuhmi a pasal...\nAnupi Cu Arti Meh Ruang Ah Athah


A poi tuk cang!! Joe Biden nih a tuah ngam lai maw ti zoh si cang – Thechinlungnews\nA poi tuk cang!! Joe Biden nih a tuah ngam lai maw ti zoh si cang\nUS ram cu a dam kho ti lai lo an ti cang. Mah bantuk thil hi cu dawngter khawh a si ti lai lo, a tlung peng lai tiin mi thiam pawl nih an zum ning an chim cang\nJoe Biden le Kamla Harris cu President le Vice President caah biakamnak an tuah hnuah thawngpang tha lo tuk mi a vun chuak than.\nDemocrat pawl zum lo ning bantuk in thil a tlung tthan caah US cu a buai chin lengmang lai ti a fiang cang. Federal police nih cun Portland le Oregon ah ANTIFA pawl hna cu Tear Gas in heh tiah an phomh hna\nPortland, Oregon lei ah, Nithum zan/ Wednesday ah Federal police pawl nih Immigration & Customs Enforcement building, cu Antifa pawl nih lung le arti hmang in heh tiah chet.\nMah bantuk in a tuah tu hna hi Palik pawl nih Tear gas in heh tiah an phomh hna. Mah lawng si lo in, Federal Protective Services officers nih minung 200 hrawng cu South Waterfront section lei ah protest a tuah tu hna cu heh tiah an phomh hna\nProtests Portland ah Biden cu President caah biakamnak a tuah hnuah, Democratic Party headquarters cu ANTIFA members tampi nih thlalang cu an khuai dih i, office cu cu heh tiah lung le thil hmang in an chet hna\nDenver & Seattle ah American flag cu mei in heh tiah an khangh hna, Columbus, Ohio lei ah graphiti spray he. Sacramento lei ah wielded shields & clubs ah buainak fakpi a chuak.\nColumbus, Ohio, lei ah lam an zawh. Protesters group 1 nih Anti Biden le Anti Police sign he Portland streets ah protest tuah in lam an zawh\nSign ah, ” ‘We don’t want Biden, we want revenge!’ in response to ‘police murders’ & ‘imperialist wars.’ ti tial mi cu an keng. Antifa members hna hi angki nak in an nih hrut\nStreets of Denver le Colorado State Capitol lei ah Black Lives Matter supporters le Far left protesters pawl nih communist anti-fascist banners, put in lam an zawh\nBlack Lives Matter pawl nih ‘Inauguration March, Denver’s Cheesman Park to Colorado Capitol an ngei ve. Seattle ah Antifa demonstrators pawl nih American flags cu mei in an khangh”Abolish ICE, No prisons, no walls – no USA at all, ‘No kids in cages’ &’All cops are bastards.” tiin banner ah an tial. Source-RTK\nBe the first to comment on "A poi tuk cang!! Joe Biden nih a tuah ngam lai maw ti zoh si cang"


Christmas Sullam – Van Arfi Bangin Ceu\nOnline Bible Study Notes\nTukum cu kum dang bang, mitpurh fodawn in kum chiar te ka hmuh pengmi, Rockefeller Center ah a ummi Christmas tree nganpi zoh ding in kai va thawh than. A hmun cu ka va phan i Christmas boruak hoih in buai curh in mi an i chawhkalhnak ah cun kai va kalh chih ve. Christmas tree nganpi hmaiah cun ka dir ko nain ka zohmi nih ka thinlung la loin tutan cu ka pawngkam mipi huham tu nih ka thinlung an ka lak deuh. Christmas tree a zohmi hi lengluang lakah hin, minung pa zeizat caah dah Christmas hi sullam a ngeih hnga? Kei teh ka caah zei sullam dah a ngeih? Nangteh, na caah zei sullam dah a ngeih?\nNa nunnak ahhin Christmas voi zeizat dah na hman cang? Zeitindah Christmas na hman/lawmh? Christmas timi biafang na theih ah zei khi dah na lung ah a ra hmasa bik i na mitthlam ah a cuang hmasa bik? Na caah zei bantuk sullam dah a ngeih?\nKum fatin te December thla kan van phanh cun dawr kipah Christmas inn ttamhnak phunphun le dawhdawh lawng te nih tukum kan inn/biakinn zeitindah kan ttamh hnga ti’n khua a kan ruahter. Cu lawng hlah, TV le newspaper zongah, “the perfect Christmas gift” timi caw-ngia phunphun nih tutan cu, ka nu/pa, ka unau hawikom, ka nungak/tlangval zei bantuk laksawng dah ka pek hnga ti’n kan lung a kan buai ter. Cun khoika kan kalnak kipah Christmas hla le muithlam lawngte an cuan tikah kan lungthin a hlip-hlau ter kan ti. Khuakip um chungkhat sahlawh i ton thla asi rih fawn i mi tam deuh cu December thla kan i ngeih dih hna. Cuticun, inn ttamhnak, laksawng le chungkhat sahlawh rualchan i ton lai i ngeih tuk le buai ngai in kan um lio ah, Christmas a sullam taktak (the true meaning of Christmas) hi kan kheng loin kan nganh sual tawn.\nDecember thla le Christmas cu, micheu khat chungkhar tling lomi, mah pumpak pakhat lawng ramdang phan hna caah cun a fawi lomi asi ve. Mi tampi caah cun chungtling in i ton caan asi bantuk in micheu caah cun a thar in chungkhar hlam tthannak a rak si ve. Asinain, Pathian nih zeiruang ah a fapa ngeih chun caw rawleinak kuang ah a chuahter ti kan hngalh ah cun, kan ngeihchiatnak le lungretheihnak vialte an tlau dih ko hnga. Isaiah 7:14 chungah kan hmuhmi cu“…fa a hrin lai i a min ah Emmanuel sak asi lai.” Cun Matthew 1:22-23, “Emmanuel ti cu Pathian kan sinah a um tinak asi” a ti. Zeitluk vawlei lei in chungkhar he i then hmanh hna usih law, Thlarau leiah cun, Emmanuel Pathian he zeitik hmanh ah kan i then lo. Pathian biakam asi.\nCu lawng si lo, kan Bawipa Jesuh Khrih kha mirum chungkhar sinin a chuak kho ko. A ngaingai te ah cun, caw rawleinak kuang ah a chuah a hau lo. Innkhan pakhat khat a lawngmi a um hrim ko lai. Riahnak hmun zeihmanh an rak lawn lo zong kha Pa Pathian khuakhannak lawng te an rak si. Zeiruangah? Pathian nih a kan dawt tuk caah asi. A rum tuk ko mi kha nangmah le keimah caah sifak ah a cang (2 Corinthians 8:9). Nangmah le keimah zawnruah tukah a nauta biknak hmun caw rawleinak kuang ah a chuak. Aw a sunglawi tuk ee! A sunglawi tuk ee, Bawipa dawtnak! Cucaah i lawm ko hna usih. Khoika kan umnak hmanh ah Pathian laksawng le biakam, Emmanuel Pathian kan sinah a um zungzal ko ti philh hna hlah usih. Kan sualnak chungin a kan khamhtu Jesuh kha kan ngeihchiatnak vialte chaan in kan hawikom tha bik ah ser hna usih! A sunglawi tukmi laksawng Pa Pathian nih a kan pekmi hi a sunghlawih zia thiam hna usih!\nCucaah nu le pa, unau hawikom hna, kan lung in “December thla cu kan Khamhtu Bawi chuah thla le Christmas cu Jesuh chuahni asi” ti kan theihmi lawngah i za hna hlah usih. Atu cu a hngalh hrim in hngal cang hna usih! Christmas kan lawmhnak chan cu “Pathian fapa, Jesuh Khrih kan sualnak chungin a kan khamhtu, Emmanuel Pathian kan sinah a kan umpi ding chuahcam” asi. Pathian cu kan sinah um peng ding ah a rat bantuk in atu zong hi kan sinah a um ko ti hi thei peng ko hna usih. Cucaah zeidang (vawlei thil) kongah lungbuai in um loin Jesuh Khrih chuahcam zeitluk a sunlawi zia tu ruat/thei ko hna usih. Kan lungkil tein tukum Christmas cu “zeibantuk laksawng dah Jesuh ka pek khawh lai” ti ruat bu tein, lunglawm tein Bawipa Jesuh Khrih chuahni hmang hna usih. Christmas lawmhnak le daihnak nan cungah um ko seh!\nLai mino hna hi an Khrihfabu chung cio ah hmunhma an ngei maw?\n#Sunparnakcaah le a Suallam.\nZeitluk Pathian Dawtnak A Thuk || Ani, Sungku, Angun, Chin Sung\nSuch a time as this…\nNew Year, New Mercy\nA Min Thiang Thangthat Uh – Ah Thang & Homecoming\nLaksawng Petu A Nawl Zulh Kan Herh\nNgaihthiam Ka Si – Bawi Chin Sung\nLai Mino Hna Nih Kan Nunremhnak Dingah Cawnpiak Hi Kan Hua Tuk Sual Maw?\nLai mino hna hi an Khrihfabu chung cio ah hmunhma an ngei maw? - 3,935 views\n2017 Kumthar Caah Bibleca Zuh Ding Print Duhmi Caah - 2,503 views\nKhrih Cu Ka Ca A Za (Hillsong Cover) || Dawt Len Zing - 1,927 views\nLaksawng Petu A Nawl Zulh Kan Herh - 1,696 views\nLai Mino Hna Nih Kan Nunremhnak Dingah Cawnpiak Hi Kan Hua Tuk Sual Maw? - 1,471 views\nNgeih Chiat Nak Tuarmi (Hillsong Cover) || Chicago Mino - 1,129 views\nVailamtah Ah (Hillsong Cover) || Esther VH Sung - 1,063 views\nKhrihfabu thanchonak ding thil phun 5. - 885 views\nKei Ka Luat Cang – Esther VH Sung & Homecoming - 860 views\nChristmas Sullam - 844 views\nthe patterns of a sin.\nVailamtah Ah (Hillsong Cover) || Esther VH Sung\nArchives Select Month October 2017 (2) September 2017 (2) August 2017 (1) July 2017 (1) February 2017 (1) January 2017 (1) December 2016 (3) November 2016 (1) October 2016 (1) September 2016 (1) February 2016 (2) January 2016 (1) December 2015 (2) October 2015 (1) August 2015 (3) July 2015 (3) June 2015 (1) April 2015 (11) March 2015 (28) February 2015 (5) January 2015 (2) December 2014 (2) November 2014 (4) October 2014 (4) September 2014 (6) August 2014 (1) July 2014 (1) June 2014 (2) April 2014 (1) March 2014 (2) February 2014 (2) December 2013 (1) November 2013 (1) October 2013 (2) September 2013 (1) August 2013 (3) July 2013 (1) March 2013 (1) February 2013 (1) January 2013 (3) December 2012 (2) November 2012 (2) October 2012 (2) September 2012 (3) August 2012 (7) July 2012 (2) June 2012 (2) May 2012 (1) April 2012 (2) March 2012 (2) February 2012 (1) January 2012 (1) December 2011 (2) November 2011 (2) October 2011 (5)\nMade with in Christ


Pathian Hmaiah Santlailo Thil a um Lo\nPastor Ling Din\nCucaah kuhchuk hnah kha an i put i amah don awkah khan an kal i, “Pathian cu thangṭhat ko u! Bawipa min in a rami cu Pathian nih thluachuah pe ko seh. Pathian nih Israel Siangpahrang cu thluachuah pe ko seh,” tiah an au. John 12:13\nJerusalem khua kha an hei naih cang i Oliv Tlang i a ummi Bethfeih le Bethani khua kha an phak tikah, Jesuh nih a zultu pahnih kha a thlah hna i “Nan hmai khua ah khin va kal u law nan va luh kate ah, ahohmanh nih an i cit bal lomi laa fate, hri in aa hreng komi kha nan hmuh lai. Va phoih u law hika ah hin ratpi u. Cun mi nih, ‘Zeicahdah mah khakha nan tuah?’ tiah an in hal hna ahcun. ‘Kan Bawipa nih a herh i kan rak in pek ṭhan zau hna lai,’ tiah nan ti lai,” a ti hna. Cucaah an rak kal i khua chung zalam ah cun inn pakhat innka pawngah laa fate pakhat a rak i hren ko cu an va hmuh. An phoih lioah khan an pawng i a dirmi micheu nih khan, “Zeidah nan tuah? Laa fate hri maw nan phoih?” tiah an hal hna. Jesuh nih a chimh hna bantuk khan an leh hna i, i kalpi ko u, tiah an ti hna. Laa cu Jesuh sinah khan an ratpi i an puan kha a keng ah an danh i Jesuh nih aa cit. Mi tampi nih an puan kha lam ah khan an phah, cun a cheu nih lo lak i thingnge kha an va sam hna i lam ah cun an phah hna. "Hosanna! Bawipa min in a rami cu Pathian nih thluachuahnak pe ko seh. Kan pu David pennak a ra liomi cu thluachuahnak hmu ko seh! Hosanna! A sang bik van ah khin Pathian cu thangṭhat si ko seh,” tiah an ti. Marka11:1-11\nHibantuk in caantha caan sunglawi a ka petu Pathian cungah kaa lawm i caan a ka petu pulpit committee cungah lunglawmhnak tampi ka ngei.\nAtu kan relmi Baibal cacang hi kan theih lengmang mi Jesuh Khrih Jerusalem a lut lioah sunglawi ngaiin an rak dawnnak le hrem rih lomi Laa fate aa citnak kong asi. Jesuh Khrih Jerusalem a lut lio a sun lawi tertu thil pathum Laa, Puan, le Thinghna (Kuhchuk hnah) kong hi chim ka duhmi asi.\nLaa hi hrem ciami a um ko nain hrem lomi thengmang kha Jesuh nih ai thim. Laa hi a hlan ahcun siangpahrang le bawi hna nih an hmanmi asi. Kan khua kan ram hna zongah zunglei in a tlung bawi hna nih an rak tlunpi tawn kan hmuh. Khuasak tha le bawi lawngnih rang in khual an rak tlawng tawn. Jesuh sunparnak a langh tertu cu hrem lomi Laa fate asi. Kan theih awk cu zeitlukin sunparnak a langh ter zongah Laa cu bawi asi lo ti hi theih ding asi. Nihin hrem lomi Laa bantukin biakinn pumhnak a phan bal lomi zong hi Pathian nih a kan hmanmi tampi kan um lai i aa pum lengmang mi zong hi a kan hman lo lio caan a um ko lai. Pathian nih a kan hman lioah hin minung hmaiah kan bawi lo ding hi a biapi ngai. Laa fate cu hrem lomi a si nain a hrang lo. Dai tein Jesuh nih aa cit. Duhpaoh ni cawl seh law Jesuh sunparnak kha hmual a pho ter sual hnga. Kan nih Jesuh le Khrihfabu hmual a pho tertu si loin sunparnak a langh tertu si kan herh ve.\nA pahnihnak ah puan kong hi chim ka duh. Kan Laipuan hi man a ngei ngaimi asi. Pathian nih kan nu hna thawitenh thiamnak sang taktak a rak pek hna. Kan Laiphung ah puanparkai asiloah puanphah hi sung ngai in kan ngeih mi thil pakhat asi. Keimah chan ahcun ka tanh ti lo nain Bishop a rak tlun lioah puanpar an kai termi cu ka hmuh ve. Bukbau chungah kan chiah lio cu a ho nih a ngeih zong kan theih lo. An vun chuahpi cio tikah Bishop pa kan sunsaknak kha a langh ter ngai. Vawlei chiah le hlawnh sawsawh ahcun san a tlai lo nain Pathian caah cun san tlai takmi asi. Puan cu nunnak a ngei lomi thil a si nain Pathian sunparnak a langh tertu ah a cang.Pathian nih a kan hman i a herh ahcun vawlei zongah kan i phah ve a hau ko. Mitang ah kan bawk a hau ko. Pathian hmanmi minung, a sunparnak a langh tertu minung kan si a herh ko.\nA pathumnak ah chim ka duh mi cu Thinghnah/Kuhchuk hnah hi asi.Mark chung ahcun thinghnah a ti nain Johan chung kan relmi khan cun Kuhchuk hna a ti i Kuhchuk hnah kong hi chim ka duh. Kan ramah hin Kuhchuk hi vawlei tha a kho lo. Vawlei chia deuhnak a bo deuhnak lawng a kho. Kan lo hna ah a um ahcun a ci mit a hau. Vawlei tha a ei dih ti asi. Asinain khat lei ah santlai tak asi ve. A hnah kha hnaw (Hnia sia) ah kan pa le chan ah an rak tah. Aba zong kan ei khawh i a hna zong kan ngakchiat lioah cun kut zung tah thiamnak (seihnam phiar tibantuk) ah a kan bawmh ngai. A thei kha kan ei kho i rap chiahnak ah kan hman caah vasa a kan ei tertu ah a si ve. Kapa hi thil tah a thiam pah i meithal khuh (Lai meithal) ah a tah ve i arte in arak thlen tawn i ar a kan ngei ter kho tu a si ve. Chim ka duhmi cu santlailo kan si zongah, minih cimit a kan duhmi a kan huatmi a kan rem lomi kan si zongah kan mah le kan santlainak , kan ti khawhnak a um ko. Kan thathnemnak a um ko. Cucaah bia a chim kho lomi Kuhchuk hna nih Jesuh sunparnak a co ter khawh ahcun kan mah kan co ter kho ve ko lai.\nCucaah hi thil pathum Laa, Puan le Kuhchuk hna an si ning hi ruat in Pathian hmaiah santlainak a langh ter kho tu si hna u sih ti hi chim ka duh mi asi. A thami a um a si ahcun Pathian nih a thar in thlua kan chuah piak hram seh. Amen.


China nih Coronavirus a chuahnak a hrawh ning phuan piak a si hoi cang. China lih a chim ning a lang thlumah cang\nCoronavirus kongah China nih lih a rak chim tawn mi cu a thup khoh ti lo. Vawlei cung mithiam pawl nih China lih a chim ning le a hrokhrawlh ning phuan piak a si thlumah cang. China zong mah bantuk in vawlei cung ramkip mithiam pawl nih an phuan piak lengmang cang caah a thup kho ti lo\nU.S. Secretary of State Mike Pompeo nih April thla ah khan “China nih Laboratory Wuhan cu an hrawh” tiin a rak chim cang. Mah bantuk in bia a chim ruangah China nih USA cu fakpi in a phomh i, lih bia chim ti ding lo in a ti, Evidence zeihman USA nih a ngei lo, USA nih an mah ramchungah Coronavirus zawtnak a ngei mi hi buaipi deuh seh tiin USA cu fakpi in aphomh. Natein atu cu USA nih a chim mi a hman ning kha fiangtein a lang thluamah cang\nFriday ah Liu Dengfeng, a supervisor with China’s National Health Commission nih, January 3 ah china cozah nih “unauthorized laboratories, Coronavirus samples” umnak hrawh ding in nawl a chuah tiin The Newsweek nih a ttial\nNatein Liu Dengfeng nih cun unauthorized laboratories coronavirus samples an hrawhnak ruang bik cu, thup (Coverup) ruangah si loin, Rai hi a rah tthan sual lai ti an tih ruangah mah bantuk in cozah lei in theipinak ngei lo (Unauthorized laboratories) hi hrawh a si tiin a chim. Liu denied that the samples were destroyed as part of a cover-up, insisting that they were disposed of so as to ‘prevent risk to laboratory biological safety and prevent secondary disasters caused by unidentified pathogens\nChinese public health laws zulnak ding caah Cozah theipinak ngei lo (unauthorized laboratories) ah samples vialte cu an hrawh piak dih hna. Liu Dengfeng nih unauthorized laboratories sample zeizat an hrawh piak ti fiangtein a chim lo\nPresident Trump nih Xi Jiping cu a chawn duh lo”‘I just – right now I don’t want to speak to him. I don’t want to speak to him,’ tiin Press mi nih an hal mi cu a leh hna. Department of Homeland Security nih a langter mi “China nih mah zawtnak kongah timcia tein an thup ning catlap 4 May 1 ah an langter. The Associated Press ah an langter mi “China ‘intentionally concealed the severity’ of the pandemic in early January and hoarded medical supplies” Source- Mailonline, 16 May 2020 23:08 BST,\nBe the first to comment on "China nih Coronavirus a chuahnak a hrawh ning phuan piak a si hoi cang. China lih a chim ning a lang thlumah cang"


***Vakok.Lian***: Malaysia Seremban Ah Laimi Inn Mitha Lo Pawl Nih An Bauh\nMalaysia Seremban Ah Laimi Inn Mitha Lo Pawl Nih An Bauh\nOctober 25 zan suimilam 10 hrawng ah Palik uniform an i hruk i minung 3 nih Hakha peng Haiphai khuami Pu Sui Sang le Pi Par Men inn ah an kal i innka kan on uh nan kan on lo ahcun kan bauh lai tiah an ti i an buah an tihtuk hna i an zam tak hna, inn tawh cu an bauh i inn chungah an lut thil an lak mi cu.\n01. Tangka RM 1300. sui hna ton 1 mobile 2 bawngbi zun 4 Angki zun 2 le shut-case 1 le tower ti bantuk thil dangdang hme tuai pawl .\nCun inn chung kawl pawl sin ah an kai than i innka cu an bauh i kawlpa cu an tuk an velh i a tihtuk hna caah inn cung dot hnih in a zuang, an thil le tangka pawl cu an lak piak ve.\nDawtmi careltu hna, Malaysia i kan Laimi kan tuarmi a har ning le a fah ning hmuh hman pi i inn bauh piak i thil lak ko zeihmanh tinak lam ngei lo in zam tak i duh pauh in kan thil an kan chuh le an kan lak piak cu lung a fak ko thla camnak in bawm cio hna u sih.\nJames Biak Peng


Kum 2020 Kawl Ram Ithimnak Ah Daw Aung San Le President Win Myint Itel Ve An I Tim Than — Salai Ephraim Thawngpang\nKum 2020 Kawl Ram Ithimnak Ah Daw Aung San Le President Win Myint Itel Ve An I Tim Than\nKum 2020 kawl ram pumpi ithimnak ah a tu lio i kawl ram pumpi president rian a t’uan cuahmah mi U Win Myint le kawl ram fimchimtu Daw Aung Sa Su Kyi hna zong nih itel ve le i cuh ve an i tim t’han tiah june 8 NLD Central Cemmittee ton biaruahnak an neih nak ah an ceih chih tiah an chim.cun Naypidaw Sipin pawl hna ton biaruahnak inn ah Central EC member chungtel pawl hna zong ton biaruahnak an nei dih cang in an pahnih tein itel ding an si ko tiah Dr Myo Nyunt nih reporter pawl hna sin ah a chim.\nKum 2020 kawl ram pumpi ithimnak ah hin U Win Myint le kawl ram fimchimtu Daw Aung San Su Kyi an itel te lai ti hi a hlan kan in NLD hruaitu hna le kawl ram party dangdang hruaitu palai pawl hna zong nih an rak theih tuk ko na in tuan hlan ah cun an rak chim phuang duh bak lo mi kha a si na in NLD Central Cemmittee ton biaruahnak an tuah ah cun U Win Myint le Daw Aung San hna kongah a tu in mipi sin ah kan chim phuan ah a t’ha deuh lai tiah biachahnak an tuah hnu lawng in hi thawngpang hi theih a si tiah an chim.\nCun U Win Myint le kawl ram fimchimtu Daw Aung San nih 2020 ithimnak ah teinak an hmuh khawh ve nak hnga caah cun langsar tein timhtuahnak an neih ve hi a herh caah mipi sin ah theihternak tuah hi a t’ha deuh in kan theih caah hi tibantuk in thawngthanhnak kan tuah mi hi a si tiah MP Tinh Swe nih a chim.cun NLD hruaitu hna nih cun State le ramt’hen hruaitu hna caah cun NLD luhtlai an tling dih lai i party dangdang hna nih phundang in an ruah awk a si lai lo tiah an chim.\nCun Asian Human Rights Commission hruaitu Sihni Min Lwin Oo nih cun Daw Aung San nih hin a tu a sinak State Counsellor rian cu chuahtak in kan mah min in election campaign cu a tuah khawh ko tiah an mah lei dir dingah a duh nak cu mipi sin ah a chim ve tiah Dr Tinh Swe nih a chim.\nTagged Kum 2020 Kawl Ram Ithimnak Ah Daw Aung San Le President Win Myint Itel Ve An I Tim Than\nKachin Ram Chung Itukkahnak Konghe Pehtlai In Drama Tawlreltu Hna Cu Tleih An Si An Fak Ngaingai Lai →\n← Chin State Chungah A Tu Tiang Sianginn A Lut Kho Rihlo Mi Sianginn 200 Leng An Um Ko Rih


Myanmar Idol Ah Alang Ve Mi Yaw Kee Pasaltha Bak Asi, “Kan Tuan Lo Cun Si Kho Loh”\nMain Editor November 3, 2021 Leave a Comment on Myanmar Idol Ah Alang Ve Mi Yaw Kee Pasaltha Bak Asi, “Kan Tuan Lo Cun Si Kho Loh”\nYaw Kee in “Ka ṭuan zuam lo ti cu angah bak lo”. Upa, mino kan dihlak kan tuan hrim hrim aherh.Pathian bia he kan um lai I adik mi caah kan tuan lai.\nMyanmar Idol zuamawknak in mipi nih raktheih in amin lang tlangval Yaw Kee cu atu hi ramlak ah Uk nak thalo doh in caan a hmang cuahmah ve. Thlanglei lai Chinram, Mindat khuami a si I an ramchung ah ralkap le mipi vengtu kahdoh nak ah aa tel ve lengmang. Cu bantuk dirhmun in aum ve lio ah ralzam pawl zong arak bawmh pah lengmang hna. Amah zonghi ralzam dirhmun bantuk in aum ve ko nain mibawm tu dirhmun tu ah acawlcang ve. Ruahsur tang le, cangvat le fikfa lakah a tlawngleng i\nA hmuihsam zong a dang dih cang nain a thinlung put apical nak cu zeihmanh aathlen lo. September thla chungah fak ngai in arak damlo nain Sep. 18 ah “Ka damṭha cang, thla aka campiak tu nan zaten cung ah kaalawm tiah online cahmai ah a tarlang. Nihin Mindat-Matupi kar i kahnak ah Min Aung Hlaing Uico Pawl Tamngai An Thi, Nihin Mindat-Matupi kar i kahnak ah MAH Uico Pawl tamngai an thi I CDF-Mindat in pakhat nih a nunnak a pek i Pahnih hliamhma an pu. Matupi in Mindat lei ah a kir tthan mi tank pahnih le ralkap motor 75 cu CDF-Mindat nih Mindat-Matupi kar lam hmunkhat ah an kah hna.\nCu kah nak ah cun Ralkap 10 tluk an thi i hliamhma pu mi an tam. CDF-Mindat lei in Pathum an hliam i pakhat cu a hliamhma a ngan caah a hmun ah a nunnak a liam. A dang pahnih hliamhma cu thinphan ding a um lo tiin CDF-Mindat chimphuan nak nawl ngei tu pakhat sin in kan theih. Source – CDF MINDAT SPOKESPERSON Chin Ramkulh Kanpelet peng chung CDM le Non CDM cazin cu November ni 10 ah a hnu bik thanh nak kan tuah lai, Non CDM pawl cu dan kan tat cang hna lai tiah Kanpelet CDF nih an chim. Hi bantuk phunglam kan ser tik ah Vawlei cung upadi he a thlak ning le Chin miphun nunphung he a tlak ning in Mifim thiam hna nih a kan tel pi tiah an chim.\nFimcawnnak zung nih CDM le Non CDM cazin a thanh mi ah CDM a tuah mi nih nan min a tel le tel lo tha te zoh ding in CDF Kamplete nih ralrin nak an pek hna. CDM tuah mi pawl i let than ding in hram hram in a fial tu Ralhrang misa pawl nan min kan in theih dih hna, kan in hmuh hna nak poh ah kan in fimtawl cang hna lai tiah CDF Kanpelet nih cathanh an chuah. Yangon Tanlan ah Mawtaw PK 3 meithal in an kahthah hna: Yangon Ramthen Tanlan peng ah Nihin chun ah mawtaw PK 3 cu Tanlan Mizapi vengtu Ralkap nih an kahthah hna tiah thawng kan theih. November ni 3 chunhnu suimilam 1:30 hrawng ah Tanlan peng, TilahWa Sehzung pawng.\nAungTaPyi lam ah mawtaw le cycle a chawk mi cung ah sual ngai in tangka an chuh hna, mawtaw an chuh hna caah,Tanlan PDF nih kan kahthah hna tiah an chim. Mawtaw PK pathum thah an ton hnu in Lam an phih chek hlet nak an tuah len tiah Tanlan um mi pakhat nih Mizzima ah achim.\nNihin Mindat-Matupi kar i kahnak ah Min Aung Hlaiang Uico Pawl Tamngai An Thi →\n← PDF Pawl Mitha Lo Kut In Pathian Nih Aven Hna


Kawlram Cozah Nih State Kip I Mi Harsa cu (56.0766) Billion Bak Te A Bawmh Hnik Ko Hih, Laitlang Ai Tel Ve Lai Tinak Si Ko Hih… – Onlinenungak\nKawlrm cozah nih Tan 2 leng Bawmhnak A Pek Hna lai.\nပုံမှန်ဝင်ငွေ A Ngei lo mi Inn chungkhar Mi harsa pawl cu Bawmhnak ra pek lio ah a ruang a phun phun ruang ah a ngah lo mi pawl complain a um. Mah Complainnak pawl hi a kong lam vun hlatlai tik ah an hmuh chuah mi cu inn chungkhar dihlak tan 2 leng caah bawmhnak 56 billion leng nawl pek asi cang tiah Pyithawngsuh cozah wankyi U Minthu Nih a mah a sicial media hman mi ah cun a tial.\n“atu a hnu bik an hlathlai nak an hmuh mi chung in inn chungkhar 2011095 ca caah Phaisa (56.0766) Billion chap in bawmhnak pek ding ah a cung lei nih hnatlaknak nawl a pek cang hna caah, a rauh hlan ah bawmhnak phaisa pawl cu nan kut cung ah pek a si cang lai thawngtha kan chimh hna tiah U Minthu nih cun a chim chih.\nInn chungkhar bawmnak pek ding mi a cohlan duh lo tibantuk a um lo nak ding ah le lungthiang tein bawmnak a sinak ding ah mah bawmnak phaisa pawl hi a dik tein an kut cung cio a phak nak hnga ding caah le a herh lo mi buaibainak a chuahnak hnga lo ding caah Naypyitaw Council, Cun mah le state cio le Pyinee cozah pawl zong nih a tha tein le felfia tein le ningcang tein Mihar pawl sin ah pek chanh ding ca zong ah Bahu Cmitee pawl nih cah mi le fial mi a si tiah a tial chih.\nCOVID-19 chunga ah စီးပွားရေးထိခိုက်မှုသက်သာရေးစီမံချက် (CERP ) nng in အရ ပုံမှန်ဝင်ငွေ a ngei lo mi sifak Pawl le chungkhar pawl cu ei le din lei ah an chambaunak hnga lo bawhnak hi voi li tiang Cozah Bank nih phaisa 568.64 billion a hman cang tih a chim.\nNote: Hi An Chimning ah hin cun state dih lak miharsa bawmh chanh ding a si nain, kan nih laitlang hi a zei bawmhnak an kan ppek ti cu um hraw lo, laitlang cozah sin a phak lo bia ma si, a pha ko nain an sem lo bia dek a si hnga. tu tan tal ah cun laitlang lei hna ah hi bawmhnak hi phak ve dawhdang ngai si. phan ve hram seh law atha hnga. Voi 4 an sem cang i, voikhat hmanh laitlang an ting ve lo ti cu a fiang ngai ko hih.\nCrd: One News Media


Tulio Buaibai Nak Kong Ah Mipi Lei Nih Ralrin Tein Um Peng Ding – The Cherry Par\nTulio Buaibai Nak Kong Ah Mipi Lei Nih Ralrin Tein Um Peng Ding\n8888 uprising lio hi kan ngakchiat lio a si i, zei ka rak theih lo. Asinain, 8888 generation pawl lakah 8888 lio sandahpiahnak ah a rak itelmi vialte cu nihin ah ichim awk tuanbia le tuanbia hmanthlak taar awk an ngei. 2007 Saffron Revolution ah Laimi tampi an rak itel ve i, mahlio caan ah aa telmi paoh nih an tuanbia ah ichim awk an ngei ve.\nAtu lio, 2021 CDM movement le sandahpiahnak ah aa tel i a cawlcangmi vialte nih tuanbia nan ttial cuahmah. Tulio movement ah daite in a ummi paoh cu, hmailei tuanbia chim caan a phak tikah an hmai a hngal te lai lo. Cucaah, Tulio kawlrampi thlennak caah a aumi le CDM ah aa telmi vialte hi kan lawmh taktak hna. Nan nun ah hmaihngal pi awk Tuanbia dawh nan ttial cuahmah a si. Tulio movement ah a biapimi belte cu: ralrin tein um ding, upto date thawngpang theih izuam ding, Peaceful demonstration tuah ding.\nThinhung in thilin tuk ko zong ah thihnak or khawndennak tlang phak sual ahcun, nun a tha deuh tiah hrial ding.\nRamleng khuasa hna nih a lang in zei hmanh kan tuah kho lo i, kan lung a fak. Kan di a riam kho lo. A lang in thlacam kan in bawm hna.\nRelchap, Political party leaders, MP aa cuhmi tbk vialte Khawika ahdah nan i thup dih. NLD leaders, ASSK le Leaders dang a dang an tlaih lio hna ah NLD chung in MP or ministers a si ve ko mi, tlaih lomi dirhmun ah um zong hi ningzah awk thil ah ka ruah e! Political party cu, Democracy system ah a kheumi a si bantuk in, Democracy pi a thih ahcun, nan dirhmi political party vialte zong kha an thi dih ve timi nan theih cio ko ttung? Ziah, nan political party aa semmnak, Democracy restore/ ser tthannak ah nan cawl ve lai lo maw?\nMidang nih chanchuah ko sehlaw, a tthat hnu ah political party tu kan dirh tthan te lai tbk indah nan ruah? Pasal a simi nihcun midang lo-vah cia ah fa cang tuh ithawh ding a si lai lo. Thantlang, Hakha, Falam, Mino tampi cu lampi ah an chuak. Hruaitu a ngeilomi bantuk in anmah vai in an vai. A thi cuahmahmi Democracy chanhchuah dingin an au. Politicians tiah MP aa cuhmi vialte hna, a thi cuahmahmi Democracy chanchuahnak ahhin nan itel cio hna lai lo maw? Mino thazaang peknak le thlacam piaknak tal in nan muihmai nan langhter ngam lo maw? Note: ka ruahmi bantuk in a ruat ve lomi tampi nan Um ko lai nain, hi vial hi ka zai nak siseh! Credit: Zasang Cinzah\n← Tlaih hram an thawk hna. CDM cawlcanghnak ah hrihhawhtu zungbawi, do-aunak hruaitu tiah\nAtulio ahcun thazaang ṭhabik le hriamnaam ṭhabik nan si →


1 Samuel 24 | Laicianghlim (The Holy Bible)\n1Saul khai Filistin te hnawh ben fangin, amah hnenah, “David khiah En Kedi Nelrawn songah um i ti khiah ling tu.” ti in rel i. 2Ciafangin Saul khai Israel mi veksen lakin mi thawngthum khiah ril ai David le a minungte khiah Hampalak Me umhmun Lungto ah sii tuhin feh i. 3Ciafangin ani khai lam hiangah tute khumhmun te khiah tawk ai ciata ah khu kua pakhat um i. Cia khu kua songah Saul khai buruk to tuhin feh i. (David le a minungte khiah cia khu kua songlam ah lo um i.) 4Ciamanin David minungte in amah hnenah, “Bawipa in na hnenah, ‘Na raal khiah na kut ah na ap tuh ing. Na nuam bangin amah vumah bawn tu.’ ti ai na relhnak khim nia i hang.” ti in ti i. Ciafangin David khai a thupniu in Saul pon hmur niu khiah cem sah i. 5A leh hnua fangin David khai Saul pon cem sah manin a thin pha leh lo i. 6Ciafangin David in a minungte hnenah, “Amah khiah Bawipa in rilhnak i. Ciamanin kaimah in Bawipa ai rilhnak i bawipa khiah i kut in rek tuh khiah Bawipa in i siang ma seh.”ti in ti i. 7Ciatih in David in a minungte khiah kham ai Saul rek tuh khiah siang lo i. Saul khai cia khu kua songin tho ai amah hlanlam feh teu i.\n8David khai khu kua songin a lehhnua fangin tho ai khu kua songin suak le Saul hnenah, “I bawi pa, kumpibawipa!” ti in ko i. Saul in a hnualam her fangin, David khai laipua lam sikin a lu ut i. 9Ciafangin David in Saul hnenah, “Zaimanin in mite ai relhnak, ‘David in na rek nuam i.’ tihnak khiah ngai i si? 10Sik tu. Tunnia ah nangmah khiah khu kua songah Bawipa in i kut songah na ap ai mi dang te in na rek i ruai i. Ikhalselai i mit in nangmah khiah na zah ai, ‘I bawipa khiah i kut in rek tuh lo ing. Ziangmanti fangin amah khiah Bawipa in rilhnak i.’ ti in ti ing. 11Ciazolo ah, i paa, sik tu! I kut ai na pon hmur niu i cemhnak sik tu. Na pon hmur khiah na cem sah napui ai, na rek lo manin, nangmah vumah a pha lo bawn nuamhnak le tawng nuamhnak nai lo ing. Ciamanin na lakah i sual lo i. Ikhalselai i rek tuhin i zul i si. 12Bawipa in nangmah le kaimah khiah thu kin khan sah tu seh. Bawipa in phu na zul tu seh. Ikhalselai, i kut in na rek tuh lo ing. 13Hlanlai ai mifimte thuthimhnak bangin, ‘A pha lo khiah a pha lo songin suak i.’ 14Israel kumpibawi khiah aisu sii tuhin suak i? Aisu hnawh i si? A thi zo uico maw, uihik hnawh i si? 15Ciamanin Bawipa khiah kin thukhantu pa i tu selai, kin thu khiah kin khan sah tu seh. Bawipa in i thu khiah i ruat sah tu selai, na kut songin i o tu seh.” ti in ti i.\n16David in he thute khiah Saul hnenah rel ben fangin, Saul in, “He khiah, i fapa David, na aw i awm?” ti in ti ai Saul khai aw cawm ngai in kap i. 17Ciafangin Saul in David hnenah, “Kai hnak in dik na cang sawn i. Kai in a pha lo thawn na tham lakai, nangtu a pha lo khiah a pha thawn i tham i si. 18Tunnia ah a pha ngai in i lakah bawn zo i si. Bawipa in kaimah khiah na kut ah na ap napui ai i rek lo i si. 19Ziangmanti fangin mi pakhat in a raal pa khiah tawk selai, a him niu in hlat tuh lio im? Ciamanin tunnia ah nangmah in i hnenah na bawn bangin Bawipa in nangmah khiah a pha ngai in na tham tu seh. 20Cen tunin nangmah khiah kumpibawipa cang tuh rori ling ing. Israel kumpibawi ukhnak ram khai na kut songah kho tuh meng i. 21Ciamanin i tesin fate rek tuh lo in le i hming khiah i paa inn songin i hnawmcan tuh lo in Bawipa hming in thu i kham tu.” ti in ti i. 22Ciamanin David khai Saul khiah thukham i. Saul khai innah tlung i. Ikhalselai David le a minungte tu buamhmun ah hong leh i.


Ralkap Party USDP Zung Pawngah Bomb An Puah I Hngakchia kum (5) Mi A Thi 2 Hliam An Tuar - Chin Eleven News\nမေကြးတိုင္း မေကြးၿမိဳ႕ i Ralkap party a si mi USDP zung pawngah bomb an puah i kum tlinglo hngakchia 5 mi a nunnak a liam tiah theih a si. Mah USDP zung pawng bomb puahnak ah hin hngakchia kum 5 pakhat a thi i a dang minung 2 nih hliam an tuar tiah theih a si.\nUSDP zung pawngah inn sak thar mi a um i cu ka hmun ah innsa tupa i a fa si tiah an tar .Kalay News\nRelchap: Kachin ramkulh Hpakanh peng chung Sapawh khuapawng riantuannak hmun hlun pakhat ah a ummi palek riahbuk pakhat cu nizaan september 13 zaan suimilam 8:45 hrawngah mei in an khangh tiah theih a si.\nMah palek riahbuk hi Sapawh khua pawng i Bumnang khua lungvar cawhnak hmun a hngaktu hna um nak a si i, palek pawl an um khawh ti lo nak dingah an khangh mi a si tiah khuami nih an chim.\nBumnang lungvar khor cawhnak hi riantuantu tam ngai umnak hmun pakhat a si i, palek riahbuk pin ah kudam pakhat zong mei nih a kangh dih tiah theih a si. August 21 ah KIA nih Seikmu khuakomh Kongsan khuapawng ralhrangbu riahbuk pakhat cu mei in an khangh tiah theih a si.Ref; the 74 media


Thantlang Thil Cangmi Cu A Ti Tuk Ngasam Cang Dawr Tiang An Khar Phah Cang – Chin World News Evening\nApril 10, 2020 Salai Van Chin News\nThantlang khuachungah Vok zawtnak athok hi thla (3) chungah Vok (150) renglo an thi cang. Market ah thahding mi Vok angan dam mi asipinah market vok paohpaoh cu caan zeimawzat adang tein kan chiahter hna nain atu lio Covid.19 zawtnak avun i thuatthan tikah Market Vok sathanak thla 10.4.2020 thokin Market Vok sathahnak zung kan khar chung rih lai mipi thawng kan inthanh hna. Credit: Van Zauk Fambawl\nThantlang Khua Vok An Thih Tuk Caah Market Ah Vok Pumkhat Nithum Tiang An Zuar Caan Um. Thla khat chung tluk Thantlang khuachung ah Vok pulh rai a tlung i sa a caw mi an tlawm tuk caah Market sa zuar mi nih Vok pumkhat ni thumchung tiang an zuar caan zong a um tiah theih a si. Zarh khat chungah a tlawmbik Vok 6 thah in zuar tawn mi Thantlang Market cu a tu lio ah cun Vok an pulh in an thih tuk caah zuar khawh ti lo in harnak fakpi an ton hi a si.\n“Zawtnak um hlan ah cun zarhkhat ah vok 6/7 hi cu kan thah peng ko. A tu lio ah cun vok ngan deuh, sum 6 hrawng hi cu zarhkhat ah pa hnih lawng kan thah khawh cang. A ngan deuh mi hna bang cu tikhal kuang ah kan chiah i Vok pum khat khi nithum chung hna kan zuar can a um.”tiah sathahnak tlai tu Nau Cung nih TCP ah a chim.\nHi kong he pehtlai in Thantlang khua saram thlop bulnak zung lei zong nih a hlankan runvennak sii (ka-kuai-sii) ‘Hog Chlolera’ timi Virus thahnak zong Vok 1000 reng lo an chunh piak cang hna. “Atu lio Vok zawt rai hi zeiruang bik ah dah a si ti cu kan hngal rih lo, khua caan ruang ah a cang mi a si lai tiah ruahdamh a si. A si nain a hlankan runvennak sii a si mi ‘Hog Chlolera’ timi zong vok 1100 sinah kan chunh piak cang hna. Hi sii cu Vok a zaw tuk cang mi, sii va chunh mi pawl khi cu an dam tuk ti lo, an thi than ko.”tiah Saram siibawi Lian Bawi nih TCP ah a chim. Credit: The Chinland Post\nZualko: Tlangval Bawi Uk Ceu Nih US Ah Ruah Lo Piin Mual A Kan Liam Taak Ee


PU MANG CHAWN THIL TON CU AMAK KO, IRALRING CIO HNA USIH – The Chinlung Post\nPU MANG CHAWN THIL TON CU AMAK KO, IRALRING CIO HNA USIH\nFebruary 1, 2021 admin Fiamthu 0\nUS ummi caah siaherh bia (Urgent/Jan 31, 2021). Vawi dang tawn bantuk in ka thawh le cang ka in ka cell phone ka bih. 2021 Mortgage rates fall again ti mi ka hmuh. Kan inn refinance tuah ka lung ah a chuak. Stocks a tla i a si bak lai, ka ti. Robinhood ka vun bih cu senthlung in an itlar ko. Ka lau nawn i ka 401K account ka vun zoh cu January 20, 2021 to January 31, 2021 kar ni 11 chung ah Kawlram in USA ka rak rat lio i ka dihmi phaisa nak tam deuh ka sung manh.\nA rannak in ka phaisa ka ṭhial zokzok.A tu bantuk caan chia ah hin cun 401K kan ngeihchun hi stocks ah chiah lo ah a ṭha” tiah ka ruah. A ruang cu a hlan ah Laimi rian kan rak ṭuannak ah $ 15,000 in $ 30,000 tiang kan rak sung bal cang hna.Cu a si caah stocks an hon hlan, tuzaan hrimhrim ah nan 401K kha rak ṭhial cio u law, tiah kan forh duh hna.Stocks kong tu cu ka hngal bak lo. Hngerhte nih computer kong a hngalh lo tluk ceo khi ka si ko nain, sungh ka ton bal caah kan siaherh bia hna a si.Ka lawm, Isaac Duhtling pa (Mang Chawn) Indianapolis, USA\nThawngpang dang: President Donald Trump cu February 8 ni thawk in biaceihnak hram an thawk cang lai. President Donald Trump nih a hlanmi sihni lawyer 5 cu nizan zanlei in an i let than. Zeirungah an i let timi fiang in an chimmi um rih lo. Asinain President Trump he an ruahnak a kalh caah a si lai tiah zumh a si. President Trump tazacuainak cu zarh khat lawng a duh cang caah aho nih a sihnih an tuan lai timi a fiang rih lo.\nSenator cheukhat nih an chimnak ahcun President a si ti lomi impeachment tuah le tazacuai cu US phunghrampi ah a um lomi a si caah sihni caah phaisa tampi pek a phu lo, democrats pawl nih a tei zong an tei lo dingmi a si caah sihni hlan hrimhrim a phu lo tiah a chimmi zong an um. Sihni hlan nak caah hin $300,000 tal cu a tlawn lei in a dih lai tiah ruah a si. Senator 100 chungah Democrats le Republican senator minung 50 veve an um,\nSenator 67 nih a sual tiah vote thlak lawngah President hlun Trump cu sual phawt khawh a si lai. Republican minung 17 nih democrats lei i an ttannak ding lam a um lo. News cheukhat nih cun President Trump nih a sihni pawl cu keimah tein tazacuainak ah ka kal ko lai tiah a ti hna caah atu bantuk in a sihni pawl an i letnak a si tiah an chim. Credit: Salai Lairamthang\nDONALD TRUMP CAAH THAWNGPANG CHIATUK ACHUAK TTHAN CANG\nAANAA AN TINNAK KONGAH FIANG KO IN MIN AUNG HLAING NIH A PHUAN CANG


A Ruh A Ei taktakmi Par Tha Iang Chin Kongah A Pa He Biaruahnak - Ramleng Chinmi\nHomeInterviewA Ruh A Ei taktakmi Par Tha Iang Chin Kongah A Pa He Biaruahnak\nA Ruh A Ei taktakmi Par Tha Iang Chin Kongah A Pa He Biaruahnak\nFebruary 21, 2017 Dar Din Interview 0\nPar Tha Iang Chin : Kum 9\nUnau ngeih zat : 4 (nu 2 le pa 2; upa bik a si)\nUmnak : Mahkota, Cheras\nNulepa min : Pu Kap Hmung (Vombuk, Mizoram) le Pi Dawt Hlei Sung (Khampat)\nZeitik kum ah dah Malaysia nan phak?\nKum 2011 ah khan Malaysia ah kan phan.\nZeitik kum in dah hi bantuk pahrang (talent) hi a thiam?\nMalayia kan phak kum (2011) ah khan phone chiahrute kan ngei le hi bantuk pahrang hi a hmuh le a cawng lengmang. Kei lebang nih cun holh hna kan thiam tung loh le nai hrawh sual ahcun siizung kal hna a hau lai sual lai tiah ka rak thlauh tawn. Nain a pahrang teh a si ko lai, mah ti khan a tuah lengmang.\nZeitik kum in dah mipi hmai a piah?\nKum 2014 CND ah khan avoi khatnak a rak piah.\nMipi hmai ah voi zeizatdah a piah cang?\nKum 2014 CND, CCF Church School khawmpi le tutan CND hi a si. Kum 2015 ah khan US an kal cang tiah kan thawng an rak theih. 2016 ah khan kan thawngpang an hun hlat i Malaysia kan um rihmi an theih tikah an hun sawm thannak a si.\nHi bantuk thil a tuahmi hi a nulepa nih thazaang nan pe tawn ko lo maw, asiloah ai hrawk sual lai tiah nan thin hna a phang tawn maw?\nKum 2014 lio kha avoikhat piahnak a si i Pathian nih pahrang a pekmi hrimhrim a si ve ko hih tiah, thazaang kan pek ngai ko. Atu bantukin sawmnak a hmuh caan zongah kan nupa in kan zulh tawn.\nHi bantuk pahrang a piah caan ah hin laksawng hna an pe ve tawn maw?\nKum 2014 CND a rak piah lio ah khan committee nih RM 1480 a si, cun lawinak taxi fare zong a rak kan liampiak rih. Kum 2014 thiamthiam CCF Church School khawmpi ah an hun sawm ve le RM 480 an rak pek. Nizan CND (2017) ah khan committee RM 100 an pek. Cun innleng ah hman a thlakpitu mipi tlawmngai pawl nih RM 900 renglo an pek. An cungah kan i lawm tuk hringhran.\nA tuah ningcang hi teh a nulepa nih nan chimmi maw si, asiloah amahte in a hmuhmi a cawn chommi dah an si?\nHihi kanmah nih cun kan theih balmi a si lo tikah, a chimhning zong kan thiam loh. Amahte in phone ah a hmuhmi kha amah zuamnak bak in a cawn chommi an si.\nHi a pahrang hi nikhat ah voi zeizat dah a tuah tawn?\nA hmasa ah khan cun zingka ah hin ka kengfah tuk a ti i a tuah kho tawn loh, nain atu ahcun zinglei zongah a tuah pah ve lengmang cang.\nHmailei a caah saduh nan thahpiakmi?\nHi bantuk hi amah zong ai zuam tuk ve i Bawipa nih lamhruai sehlaw kanmah zong nih biatak tein hmailei a karhlannak ding cu bawmhchanh khawh kan i zuam ve. Kei zong nih, hi bantuk pahrang hi Pathian nih kan Laimi lakah nangmah lawng an pekmi na si. Cucaah na philh bak lo a hau. Hi nak let thiam dingin, biatak tein nai zuam chinchin lai, nikhat ah voi 2 na tuah ahcun na minthang ko lai tiah kan forhfial lengmang ve.\nRamthumnak lei teh, zeidah nan phak cang?\n2013 card ai tlaihmi kan si i voikhat hmanh an kan au rih lo.\nCaan na kan pek caah kan i lawm tuk.\nKanmah zong kan i lawm tuk.\nChapchihmi : Hi bantukin kan naunu sinah Pathian nih pahrang a pekmi hi kan Laimi caah thluachuah sunglawi tuk a si. Cucaah kan Laimi nih thazaang pe in, puai sunglawi kan tuah caan ah a thiamnak hmuhsakter dingin sawm lengmang hna usih. Cun miphun dang le vawleipi nih an theihhngalh khawh nakhnga a konglam hi media tampi ah langhter in a video a ngeimi nih Youtube hna ah thlahpiak khawh zuam cio hna usih.\nNizan Malaysia CND ah upa hna nih an sawm than bangin a nulepa, a naule he an chungkharte in an ra hna i laksawng ah CND Committee nih RM 100.00 telawng an pekmi hi cu ai dawhcah lo ngai.


Chin Miphun Ni Hlasa Ding In Kawlram Hlasak Thiam Minung 6 Hakha An Phan Cang – THE CHINLAND POST\nChin Miphun Ni Hlasa Ding In Kawlram Hlasak Thiam Minung 6 Hakha An Phan Cang\nCity Hunter| 2018 February 18| Hakha ah tuahdingmi tukum Chin Miphun Ni ah hlasaknak ngei ding in Kawlram hlasak thiam minthang 6 le ringawn tumtu ding Doron band cu P. Cung Lian Thawng thithruainak in Hakha an phan cang.\n“Tukum, Chin Miphun Ni hlasatu ding ah Kawlram hlasak thiam minung 6 le ringawn tumtu ding Doron band cu an rak tlung cang. Hlasa ding in a rak tlungmi hna cu; David Lai, Thawng Za Hnem Sung, Chan Chan (ခ်မ္းခ်မ္း), Irene Zin Mar Myint, Aung Htet le Zeyar an si. Doron band cu kanmah Chinmi Mang Za Kam te an si. Anmah 6 leng ah Laihlum hlasak thiam minung 6 sawm chap rih an si. Cu hna cu; Paling, Tawk Men, Biak Tha Cuai, Jolie Ngun, Mercy le keimah kan si lai” tiah Chin rocker hlasak thiam P. Cung Lian Thawng nih The Chinland Post ah a chim.\nTelenor phone company bawmhchanhnak in a hmasa ahcun Sung Tin Par, R. Zar Ni, Phyo Phyo Kyaw Thein le Tin Zar Maw an sawm hna nain an si thiam lo. Cun, Chin hlasak thiam Tun Kham zong sawm a si nain a si thiam than lo tiah kan theih.\nTukum, Hakha Chin Miphun Ni hlasak nuamhnak cu February 19 le 20 zan ah a si lai. Telenor 4G hunnak program he pehchih in February 21 zong hlasaknak an ngei kho rih men tiah kan theih.\nCozah lei nih ks. sing 200 tluk lawng budget an chiah ruang ah mi tam deuh le minthang deuh pawl an sawm khawh hna lonak hi a si tiah kan theih.\nPrevious Khuangcawi Ding Mai Run Sung Hmanthlak (16)\nNext Hakha Chin Miphun Ni Ah Mai Run Sung Khuangcawi A Si


I Lawmh Tuk Caan I Mitthli Tlak Cu Ka Theih,Ngeihchiat Tuk Lio Ah “Nih” Ti Mi Ka Thei Bal Lo : By. Van Hlei Sung. – Chintanbo\nAtu lio ah LAIRAM kan dawtnak kan langhter caan te asi. Atu lio te ah na dawt lo cun – dawtnak caan dang a um ti lai lo.LAIRAM na dawt lo cun, LAIMI na si loh. LAIMI ai timi nih LAIRAM a dawt awk asi.\nKawl Ralhrang Hna A Ttanh Tuk Mi Actress Nu Um Tu Ning Zoh Ah Fih A Nung Tuk Ko.


Ralhrang Hna Nih Akan Teilo Caah Strategy Thar An Thlen! – The Cherry Par\nJanuary 23, 2022 January 23, 2022 Cherry News\nRaltuknak mawtaw tampi kan hmang lai, miakpi tha zaang le ralkap tha zaang kan hmang chih lai i, Vui sual rual dum le hau bauh in kan bauh hna lai, ti kha ahmasa bik an strategy cu a si. Cu ticun Hakha le Mindat in an rak kan nam tikah fak taktak in kan hliam hna caah, ral hmai an fong kho tilo. Cucaah an raltuk ning strategy kha a thar in an hun thlen. A tu an strategy thar hi kan zoh tikah Mawtaw ‘Cars’ kha hmang tuk loin kei in raltuknak ah kal in, acunglei in vanlawng nih bawmh hna ding kha an itimh.\nAtutan an strategy hi an hlawh atlinglo ahcun strategy thar kha an suai kho lem ti lailo, ti hi zumh ciomi asi. Mawtaw in kan kal tikah a thi lomi kan tam pinah hliamhma zong tampi kan tuar, cucaah kei in kan kal ahcun athi lomi kan tlawm deuh lai i, ral bawmh aherhmi kha vanlawng nih akan bawm chih lai, ti khi an itimh mi cu a si.\nCucaah vanlawng tha zaang kha tamdeuh in ahmang teh lai.\nRalhrang pawl nih hmai an kal ngam lonak hmunhma kha vanlawng nih ‘bomb’ athlak hmasa lai, ral bawmh an herh tikah vanlawng in ‘parachutes’ in ralkap kha athlak teh hna lai, ‘ti hi zumh a si. Vanlawng ahmang tikah tihding asi hrim loh. A ruangcu; kan nih ral kan tukning hi,guerrila ‘ral thli’ in ral atukmi kan si caah kan umnak hmun kha fiangfai tein an theih lailoh caah khawika zawn ah dah bomb ka thlak lai, ‘ti kha atheih lailoh. Ruahdom in bomb thlak sehlaw, A zen le kuan kha alakin va hlawnh men khi asi caah vanlawng tha zaang kha santlainak a tlawm ngai teh lai.\nCucaah kan Chinram ahcun vanlawng tha zaang hi hmual aneituk lem lailoh. Vanlawng tha zaang hi hmual aneih lo ahcun kei in ral ram a kalmi ralhrang pawl hi fawi tein kan kah khawh cang hna lai. Aruangcu; ralhrang pawl cu thawng pe tu an neih loh, an vawlei asi lo pinah fing le tlang zong an theih loh, Hi hi kan teinak hna ding kan lam pakhat cu asi.\nAfghannistan le Irag raltuknak ah vanlawng an hman ning kan zoh tikah, hmual aneihnak khi atlawm ngai, Ramtang hriamtlai ‘ral thli’ pawl an umnak kha fiang in an theih lo caah bomb an thlak mi kha alak ah ai cang hi atamtuk,, cucaah ahnu ahcun vanlawng tha zaang kha an hman duh tiloh. Khatlei ah ralthli pawl nih kan umnak hmun akan theih cang, ‘ti kha an theih tikah an ‘sakhan’ kha an chuahtak i, hmun 2/3 ah an ithen i ralthli in an vakah hna tikah khoika ah dah bomb kan thlak lai, ‘ti kha an theih ton lo caah vanlawng tha zaang kha an hmang kho ton lo.\nCun hmai suangin ral atuk mi hna kha, vanlawng parachutes in ral bawmh ding ah van lawng cung in athlak hna tikah, ral thli pawl nih mahkazawn ahhin athlak hna lai, ‘ti an zumhnak paoh ah bomb an kamh i, vanlawng in ralkap an thlak mi hna kha, bomb rawl ah an i cang tikah ahnu ahcun vanlawng in ral bawmhtu ding zong athlak ngam ti hna lo. Cucaah Afghannistan cozah an sunghnak aruang ngan ngai pakhat zong kha vanlawng tha zaang an hman khawhlo ruang le an ralkap hmaikal pawl an bawmh khawh hna lo caah a si.\nRalhrang pawl nihhin zeibantuk straregy zong va thlen ko hna seh, akan tei lailo, Aruangcu; Guerrila ralkap kan si, Kan vawlei kan fingtlang kanmah ta asi rih, An lungput le kan lungput hrim hi BAWI ruahnak le SAL ruahnak bantuk in ai thlau rih fawn, Thawngpang vialte kanmah ta an si rih hoi, Cucaah raltuknak ah aherhbik mi vialte hi kan kut ah a um dih, Cucaah an strategy suaimi le an van lawng tha zaang hi pakhathmanh tihding asi loh.\nKan ral tukning kan zohtikah ahramthawk ahcun ikhamnak ral lawng kan tuk khawh, Asinain nihin ni ahcun ral hmai ser in kan va doh khawh cang hna, Cucaah ral kantuk ning step 2 ah kan kai cang, Cucaah ramdawtu pasal tha hna, nan lung dongh hla seh, ‘teinak lam kan zawh chin lengmang cang. Credit: Van Neih Thang\n← CNDF Nih Falam Khuanu Khuapa Ralrinnak An Pek Cang!\nKachin, Chin, Kaya le KNU Tatmaha (5) ah, Ralhrang nih thazang tamtukin, an kan namh hi! →


Kawlram Palik A Zammi Caah India Nih Thawngtha Ngaimi A Phuan! – Chin 11 News\nKawlram Palik A Zammi Caah India Nih Thawngtha Ngaimi A Phuan!\nPosted By: victor victor March 11, 2021\nMyanmar ram ah ralkap nih uknak a lak ruang ah India ram lei ah a rak zaami pawl khirh tthan an si lai lo,tiah India Home Affairs Minister Amit Shah nih Mizoram CM Zoramthanga he phone in bia an i ruah lio ah a chim, tiah Mizoram thawngzamhnak Zonet nih a langhter.\nMyanmar ram lei (Abikin, Chinram in) Mizoram ah a lutmi Myanmar rammi hna kong he pehtlai in March 10 ah CM Zoramthanga le Minister Amit Shah hi phone i biaruahnak an ngei i, Amit Shah i a cunglei bang in achim hi a si.\nAluancia ni khat hnih chung ah khan Myanmar ram lei in a rak lutmi pawl kham ding phun in India cozahnih a timhtuah tiah bia a rak leng.Asinain, Mizoram CM Zoramthanga nih cun, “Kan minung hawi harnaka tong komi cu an rak rat a si ahcun caan karlak umnak le tirawl kan damhkhaanpiak ko hna lai,” tiahReuters thawngzamhnak ah a rak chim.\nMarch 8 tiang hrawng ah hin Mizoram ah Myanmar ram lei in a zaammi palik le an chungkhar pawl minung30 hrawng an si, tiah Reuters nih a langhter.Asinain, atu ah cun a zaammi an karh chin thluahmah tikah minung 100 leng an phan cang lai, tiah an ruahdamh.\nKawlram lei (Abik in, Chinram in) Mizoram ah a lutmi Myanmar rammi hna kong he pehtlai in March 10 ah CM Zoramthanga le Minister Amit Shah hi phone i biaruahnak an ngei i, Amit Shah i a cunglei bang in achim hi a si.


Nikum Tang(10)Chanhlun Cacawnmi Nih Tu Kum Camipuai A Hnu Bik Phit A Si Cang Lai - THE CHINLAND POST\nNikum Tang(10)Chanhlun Cacawnmi Nih Tu Kum Camipuai A Hnu Bik Phit A Si Cang Lai\nSalai Bawi Lian Sang| TCP-Kalay| October 21, 2020| Myanmar Fimcawnnak zung thawngthanhnak ah tu kum (2020-2021) fimcawnnak kum ah tanghra camipuai a phi dingmi ah nikum tanghra a phi mi chanhlun cacawnnak siangngakchia hna a hnu bik camipuai phit a si lai tiah MoE nih thawngthanhnak a tuah.\nMyanmar ram um mi cozah sianginn oncaan cu May 25-31 ti a si. Sianginn kaicaan cu June thla in thawk a si.\nSiangniamrun a dih in Tangnga (G-5) Pengkulh/Peng theihpi mi camepuai a um.\nSianglairun a dih in Tangkua (G-9) cu Ramthen/State nih theihpi mi camepuai a um.\nSingsangrun a dih in Tanghleihnih (G-12) camepuai cu Rampi theihpi in tuah an si te lai.\n2018-2019 kum in (Grade-2) cawnnak tlen a si. Mah kum ah Cozah Tanghra camepui phit a um rih.\n2019-2020 kum ah (Grade-3) le (Grade-6) cawnnak tlen a si lai.\n2020-2021 kum ah Grade-(4), (7) le (Grade-10) tiang cawnnak thlen a si lai.\n2021-2022 kum ah Grade-(5), (8) le (Grade-11) tiang cawnnak thlen a si lai. Mah kum ah Cozah Tanghra camepuai phit a um ti lai lo.\n2022-2023 kum ah Grade-(6), (9) le (Grade-12) tiang cawnnak thlen a si lai. Mah kum in Basic Education dihnak ‘Completion Certificate’ pek a si lai. Mah lehhmanh a ngeimi nih pawcawnnak ca ah duhthim mi subject cawn khawh a si te lai.\nMah lehhmanh a ngeimi nih a duh mi Sianghleirun sianginn ah luhnak camipuai a awn ahcun cawnnak nawl a ngei lai.\n2020-2021 cacawnkum le 2021-2022 cacawnkum kum 2 ah camipuai a sungmi hna ca ah Sianghleirun lutnak camepuai phitnak nawl pek a si lai. Basic Education a dih tiang tangka pek hau lo (free) in kai khawh a si lai tiah Ministry of Education nih thawng an thanh. Nihin Kawlram pumpi ah Siangniamrun (primary) in Siangsangrun (high school) tiang a kaimi hi; 2018-2019 cacawnkum ah an karh ngaingai i siangngakchia 9,144,469 tiang an phan.\nA tu ah (KG-12) fimcawnnak thar an thok cang.\nTheihternak: Sianginn vialte Covid hrik a zor deuh tik ah sianginn on than dingin Fimcawnnak zung nih an timhtuah lio a si.\nCamipui phit can cu kum dang nak in a tlai deuh lai. Myanmar ram fimcawnnak zung nih siangngakchia cacawnnak le camipuai tuahnak ding ah nikum in tanghra a sungmi siangngakchia cheuthum cheuhnih A sing(ting) in a um mi hna tukum camepuai an awn kho than ding in cacawnnak hmailangh Myanmar Education Channel (T.V Chanel) in cacawnnak cu 2020, November thla in an thok lai.\nPrevious Tlangcung Party (5) Nih Union Election Commission sin ah Nawl Halnak An Tuah\nNext Cozah Nih An Tlaihmi Rakhine Mi an Thlah Hna Hnu Ah NLD MP (3) Kan Thlah Ve Lai Tiah AA Nih An Chim


Russian Nih Min Aung Hlaing Thazaang Ka Thawnter Lai A Ti Mi Cu Hriamnam Tihnung Taktak Pek A Timh Cang — Chin Miphun Tlangau\nRussian Nih Min Aung Hlaing Thazaang Ka Thawnter Lai A Ti Mi Cu Hriamnam Tihnung Taktak Pek A Timh Cang\nAugust 27, 2021 Salai Ephraim WORLD 0\nRussia nih Ralhrangbu Sinah Pantsir Missile Defence System Pek A Timh Russia nih ralhrangbu he hriamnam kong hnatlaknak an ngeih cang bantukin Pantsir Missile Defence System a pek lai tiah Russia Federal Service for Military-technocal cooperation nih August 25 ah RIA news agency sin ah a chim.\nMah Pantri Missile Defence system hi raltuknak mawtaw ah bunh khawh mi a si i, vanlawng, Drone le computer he control mi cruise missile hna a kap kho mi a si.Hi hriamnam cawk ding hi tukum January thla ah ralhrangbu le Russia hna nih hnatlaknak an rak ngeih mi a si tiah Russia ralkap hriamnam lei rianngeitu Dmitry Shugayev nih a chim.\nDmitry Shugayev nih ram pahnih hnatlaknak le contract kan ngei bantukin Pantsir missile defence system hi ralhrangbu sin ah kan pek lai tiah a chim.Hi kong he pehtlaihin Russia cozah nih ralhrangbu cu phungning tein a kai mi cozah pakhat bantukin pehtlaihnak a tuah lengah hriamnam zong a zuarh hna tiah Kawlram kong a cawlcangtu hna nih an ti.\nRussia cozah nih Kawlram he a fek mi pehtlaihnak le caansau pi a nguh ding mi i hawikom nak kan ngei.Atu Kawlram buainak ah pehtlaihin ramchung remdaihnak a um thannak ding caah ralhrangbu hruaitu hna nih an si khawh chungin an i zuam lio a si ti kan zumh tiah a ti.\nSource: dailysabah ( TCP )\nRalhrangbu Caah An Pu Soe Win Nih Thawngpangchia Ngai Thanhnak A Tuah Than Cang\nRalhrang Palek CDM Lem A Cang I Mipi Runvengtu Ralkap Um Nak Sakhan Ralhrangbu Sin Ah Thawng A Pek Peng Hna Caah


I Cei Bak Hna Seh : Ralhrang Thilri Phur Mawtaw Pahra KIA Nih An Phomh Hna – Buanchukcho\nRalhrang Thilri Phur Mawtaw Pahra KIA Nih RPG In An Kah. Kachin ramkulh,Vanmaw pengkomh,Dawphuyian khua ah nihin zing suimilam 10:30 ah ralhrang thilri phur cu KIA nih an kah tiah theih a si. Ralhrang thilri phur mawtaw pahra cu KIA nih RPG in an kah tiah theih a si. The Chin Post\nthawngpang dang : Tirawl Le Sii Kan Dong Deng Cang: Suh Kyi.June 7, tuni ah rampi ruahnak petu Daw Aung San Suh Kyi cu biaceizung ah chuahpi a si. Biaceihnak thok hlanah a sihni hna he suimilam pakhat chung biaruahnak caan an pek hna.“Amah tangka te a hman ko, zei bawmhnak hmanh a um lo. Thlakhat hnu thlakhat in. Hi kong he pehtlai in zeitindah kan tuah lai a ti.\nA rannak in a lam kawl dingah a kan cah” tiah Suh Kyi a sihni U Khin Maung Zaw nih a chim.“Daw Aung San Suh Kyi le a sinah a ummi chungkhar hna eidin, tirawl ca tangka zong a tlawm tuk cang. Sii zong a dih dengcang. Zarhnih ah voikhat ralhrang khawngsil nih kan in damh piak ko lai an ti. Asinain Pi Suh nih a duh lo” tiah sihni Daw Min Min Soe nih a chim ve.\nSuh Kyi sinah a chungkhar dang minung 8 le a uico duhnungte pakhat an um ve. Khoika ciah ah dah an chiah hna ti theih a si lo. Bawhte pakhat a um ve i Suh Kyi nih cun a sihni hna sinah cawhnuk phut (milk powder) zong a cah hna.Suh Kyi le a sinah a ummi hna cash tangka sing 50, zarh hnih ah voikhat tirawl chanh ding le a din tawnmi sii damh piak dingin ralhrang khawngsil le Suh Kyi sihni pawl cu khuakhannak an ngei lai.\nTuni biaceihnak ah Suh Kyi cu mithmai chiatnak le lungrawhnak pakhat te hmanh a ngei lo, a mithmai a panh, a thekvak a tha, a ngan a dam tinak a si tiah a sihni hna nih an chim.Tuhnu cun zarh hnih voikhat biaceihzung ah chuahpi lengmang a si lai i sual an puhnak, taza an cuainak vialte cu a hnubik Jun 28 ah biaceih dih dingin an timh. Asinain zeitik ni le zei caan ah ti bel a fiang lo. Source: Myanmar Now


Thawngpang Tha Taktak: Kawl Ram Pumpi Caah Pathian Nih A Thimmi Dr. Sasa! – Chin 11 News\nThawngpang Tha Taktak: Kawl Ram Pumpi Caah Pathian Nih A Thimmi Dr. Sasa!\nDr.Sasa nih mipi thazaang a pekmi hna aw aan theih cu lung a hmui kho tuk. Nihin ah Kawlram chung hmun tampi ah meithal kahnak ralkap nih an tuah than. A thimi minung an tam ngai ngai. Yangon khualipi chung ah cun meithal kahnak lawng hmanh si loin, ralkap nih inn khangh piak bakin caan an hmang hna.\nPrivate company zong an khangh, minung umnak inn zong an khangh. Hmun ka kip le khua ka kip ah mei khangh piak bak in an ttang cang. Minung temtuarnak vialte cu Dr.Sasa nih a hmuh tikah a celh hrim lo. Nihin ah Hlaing Thar Yar cu mei bakin an khangh.\nDr.Sasa nih a timi cu, Hlaing Thar Yar, na thawngpang ka theih, nangmah sinah ka um ve. Na caah ka thih hlanlo, ka thaw a um chung vialte na caah ralkap uknak hi ka doh lai. Nihin CDM ruangah ralkap le palek lut in a thimi, le hliamhma a tuarmi hna thisen dorkhatte hmanh hi a lakka a si lai lo. Kan nih cu mi raltha, sualnak a tih lomi Myanmar ram mipi kan si tiah a ti. Credit: Daily Chin Star\nRelchih dingmi: Naihrawng cu FB ah CNF/A mawhchiatnak le soiselnak catial tete a tam ngai! Hi bantuk kongah hin a tha lei in siseh a chia lei in siseh kaa thlak bal lo! Tutan cu ka vun i thlak ve…! CNF hi tangka a kawlmi (business a tuahmi an si lo. Riantuantu kan pale in an naule dihlak khi lahkhah a eimi, CNF tuan nakin a paw aa cawmmi an si lo! Pumpek in a tuanmi lawngte an si!\nCucaah kei cu CNF cungah ka vuivai ngam lo! Ka upat tuk hna, ka bochan tuk hna! Pathian nih atu nakin tha le tling deuh in Chin ram le Chin miphun dirkamhtu ah CNF/A hi thluachuah pe chin ko seh! Certual tlang in na aukhuan sawhsawhnak khan a chungah lut in chuih ve law teinak kan hmuh tuan deuh lai.. Credit; Salai Van Bawi Lian